Paunovićev „karleoneovski trik“ zgazio demokratiju!? - Embargo\n13 јуна, 2018 admin\t0 Comments\nBaš će „evropski mundiri“ biti oduševljeni načinom na koji su mu koalicioni partneri potvrdili lojalnost pred konačni politički slom:\nMeđu „džigeranima“ ( taj nadimak je Paraćincima dao knjaz Miloš Obrenović) kruži vic kako predsednik opštine Saša Paunović „spava u kabinetu“, jer ga je uhvatila panika i osećaj da se bliži kraj njegove višedecenijske vladavine ovim gradom i celom opštinom!? Da mu se „ hrana dotura na šuber, a unutra se kod njega ulazi bez telefona i drugih elektronskih sprava iz straha da ga ne snimaju i da to sutra ne upotrebe protiv njega“…\nMalo šale nije na odmet, mada je paraćinsko političko proleće uzavrelo i teško da će „Don Paun“ i pored kuknjave „ evropskim mundirima“ dugo još ostati na vlasti!? I pored jučerašnjeg nesvakidašnjeg gesta, dostojnog najvećih mafijaških likova iz istorije Amerike i Evrope… O tome se od jutros uveliko po Paraćinu ispredaju priče i glavna je tema razgovora u kafićima, na ulici, u radnjama… Počela je i kladionica, doduše tajna, sa velikim ulozima za pogodak, kada pada Paun? Niko više ne sumnja da mu je kraj vrlo blizu, pa upućeniji i oni koji se prave da sve znaju – hoće da na njemu i lepo zarade, kad im već nije taj isti Paun obezbedio bolji život… E, sada hoće na njegovoj „ političkoj nesreći“ da dobro zarade?!\n– Paun skoro svaki dan drži nekakve Kolegijume, na kojima okuplja one koji su mu dali podršku da i posle loših izbornih rezultata i dalje vlada Paraćinom – tvrdi dobro obavešteni izvor antikorupcijskog i neprofitnog portala Embargo iz Paraćina, iz najbližeg okruženja vrha vlasti. – Juče ih je sve hitno pozvao, uplašen posle izlaska SPS-a iz njegove vladajuće koalicije! Zatvorio ih je unutra, ( nešto više od tridesetak odbornika) i morali su svi pre toga da ostave mobilne telefone van sale za Kolegijume!? Držao ih je dugo unutra bez mogućnosti da isakim komuniciraju ili izlaze van zgrade. Onda je zakazao hitnu sednicu Skupštine opštine sa nekim bezveznim tačkama dnevnog reda, ali je na kraju lukavo ubacio glasanje o njegovom poverenju!? Lukavo, jer mu je to trebalo zbog „ evropskih mundira“, da im stavi do znanja da ima podršku? Kakvu, na koji način ju je juče po podne izdejstvovao – to je izgleda sasvim nebitno!? „Odvajanjem od sveta“, odbornika, onemogućio je bilo kakav pokušaj bojkota sednice Skupštine, jer su prisutni praktično odmah morali da nastave sednicu, ali sada kao Skupština opštine. Za opoziciju ga i nije bilo briga, što im je tobožnje materijale poslao „ minut do sednice“! I u takvim mafijaškim okolnostima, naravno da je „Don Paun“ dobio poverenje „svojih odbornika“. Ali, jedno je sada sasvim sigurno: da broji stino do svrgavanja sa vlasti. Taj proces niko, pa ni on, nikakvim više metodama ne može zaustaviti!\nDa ova priča ne bude bez druge strane i da ne bi opet „Don Paun“ tužio naš portal i zbog „ogromnog našeg straha zbog toga“, objavljujemo i pitanja koja smo mu ljubazno poslali pre tri dana, ali na koja do ovoga trenutka nije odgovorio. Čudno, jer je do sada ljubazno odgovarao na svako naše pitanje, a mi pedantno sve, od reči do reči – objavljivali. A, on, i pored toga tužakao… Sve je to, naravno u njegovom „žutom demokratskom stilu“…Kao pravi dosmanlija..\nDa li je humano blokirati ulice i time ugroziti živote sugradjana? Jel to po vama pravi način rešavanja nezdovoljstva zbog povećanja cene goriva?\nSmatrate li da je borba za svoja prava ispravna ugrožavanjem prava drugih?\nKako će na to reagovati „evropski mundiri“ kojima ste se žalili da su vam ugrožena demokratska prava…\nOsipa vam se vladajuća koalicija? Brine li vas mogućnost gubitka vlasti?\nI na kraju, još jednom isto pitanje; imate li Vi ili bilo ko vaš iz porodice nekretnine u Londonu i Beogradu? Da li ste ikada bili u Londonu?\nS poštovanjem, uredništvo portala Embargo\n← Gradonačelnik „Zelenko“, po zna se čijoj direktivi – oterao komunalno preduzeće u podstanare, pod kiriju!?\nGradonačelnik, „ zbog šake evra, smestio komunalce“ – u podrume pune vode i potkrovlje prepuno golubijeg izmeta!? →\nNebojša Bakarec: Izumiranje Srbije i uzroci depopulacije\n2 јула, 2021 2 јула, 2021 admin\nNebojša Bakarec: Odgovor Đilasovom „NIN“-u!


Arhivski snimak: Delegacije Beograda i Prištine u toku razgovora pod pokroviteljstvom "trojke" Kotakt grupe za Kosovo, 28. spetembra 2007.godine\nU Beču se danas održava treća runda direktnih pregovora predstavnika Beograda i Prištine o budućnosti Kosova, uz posredovanje "trojke" Kontakt grupe.\nBeograd i dalje insistira na razgovoru o ponuđenoj suštinskoj autonomiji za Kosovo, a Priština na memorandumu o dobrosusedskim odnosima Srbije i Kosova kao dve nezavisne države.\nMinistar za Kosovo i Metohiju Slobodan Samardžić izjavio je da je status Kosova za srpski pregovarački tim ne samo prva nego i jedina tema razgovora i to ne samo sutra u Beču, već i na narednim sastancima. On je potvrdio da postoji dokument posredničke "trojke", o kojem su javljali pojedini mediji i najavio da je delegacija Beograda potpuno spremna da u Beču da svoj odgovor na njega.\n"Postoji takav papir. On nam je uručen 14. oktobra na kraju sastanka u Briselu. To je opšti dokument sa 14 tačaka koji bi trebalo da bude povod za naš dalji rad", rekao je Samardžić za Radio-televiziju Srbije.\nOn je naveo da u tom dokumentu "trojka" pokušala da pronađe zajedničke tačke saradnje Beograda i Prištine kao što su energetika, socijalna zaštita, zaštita manjina i kulturnog nasleđa, borba protiv organizovanog kriminala, kao i rešavanje problema izbeglih i nestalih. Samardžić je ocenio da je "trojka" morala nešto da uradi posle dosadašnjih ispitivanja terena i dala je tekst u kojem je izrazila svoju tešku nedoumicu.\n"Očigledno je da proces ne može brzo da bude završen, pa pregovaračka 'trojka' forsira dokument o kome treba razgovarati", rekao je Samardžić.\nOn je ponovio da srpska delegacija neće pristati na zamenu teme pitanja statusa nekim drugim pitanjima, kao i da se o odnosima Beograda i Prištine može razgovarati samo u odnosima rešenog statusa.\nPredsednik Kosova Fatmir Sejdiu je rekao da će predstavnici Prištine na sastanku nastaviti elaboraciju memoranduma o dobrosusedskim odnosima sa Srbijom, koji seodnosi na dve suverene države. Predsednik Kosova nije isključio mogućnost da, na sastanku u Beču, "trojka" predstavi neke od svojih zaključaka o dosadašnjim pregovorima. Sejdiu je ujedno rekao da Priština nije dobila nikakvo pismo, kao što su juče i danas preneli mediji iz Prištine. Sejdiu je ponovio stav Prištine da neće biti odstupanja od stava da Kosova mora biti nezavisno.\nPremijer Kosova Agim Čeku je takodje rekao novinarima da "pregovarački tim Kosova ide na sastanak u Beč sa ranijim stavovima i da nećeraspravljati o nezavisnosti Kosova". Čeku je rekao novinarima da "prema njegovim saznanjima 'trojka' pokušava da izadje sa nekim zajedničkim tačkama kako bi pripremila izveštaj, ali to ne znači ponovno otvaranje Ahtisarijevog paketa". "Radi se o pitanjima koja se tiču perioda posle statusa i cilj je da se približi saradnja dve susedne zemlje, kako bi i nezavisnost i stabilnost bile održive", rekao je Čeku i pomenuo jednu od tačaka dokumenta u kojoj se kaže da "Beograd nikad više neće vladati Kosovom".\nPrva runda direktnih pregovora Beograda i Prištine, u nastavku pregovaračkog procesa, održana je 28. septembra u Njujorku. Nakon tog sastanka, najavljeni su učestali susreti dve delegacije.


ODLIČNE VESTI ZA SRBIJU: Brnabić najavila višemilionske italijanske investicije\nAutor: Glas javnosti 10.05.2022. u 20:46\nPremijerka Ana Brnabić razgovarala je danas sa predsednikom Konfindustrije Srbije Patricijom Dei Tosom o poslovanju italijanskih kompanija i poslovnoj klimi u Srbiji, o novim ulaganjima i proširivanju investicija.\nBrnabić je ukazala na izuzetno dobre bilateralne odnose i navela da je u izazovnim vremenima od izuzetnog značaja obezbedjivanje novih investicija ili proširivanje postojećih, saopštila je Vlada Srbije.\nPoručila je da je Vlada Srbije spremna da u potpunosti izađe u susret kompanijama iz Italije koje već posluju u Srbiji, ali i potencijalnim investitorima.\nNavela je da im u obezbeđivanju najboljih uslova za poslovanje u ovom delu Evrope stoje na raspolaganju, uz Vladu Srbije, i Razvojna agencija i Privredna komora (PKS).\nNaglasila je da će svi problemi sa kojima se susreću kompanije iz Kofindustrije biti rešavani u hodu, a da je PKS adresa kojoj mogu da se obrate.\nPredstavnici Konfindustrije Srbije i Konfindustrije Italije preneli su premijerki da je Srbija, bez obzira na teška vremena, pouzdan partner u obezbeđivanju sigurnih i pouzdanih uslova poslovanja, uz obostrano poštovanje, navodi se u saopštenju.\nIzvršni direktor "Iwis" kompanije Lučano Maser naglasio je da Srbija ima najbolju poslovnu klimu u okruženju i najavio višemilionsku investiciju u Kanjiži, otvaranje novog pogona krajem godine.\nPredstavništvo Konfederacije italijanske industrije u Srbiji osnovano je 2012. godine i danas okuplja 160 renomiranih italijanskih kompanija.\nVeoma je značajan činilac u jačanju privrednih i društvenih veza između dveju zemalja.\nKonfindustrija Srbija je vrlo aktivna na planu pokretanja ili podrške inicijativama privredne saradnje i svojim članovima pruža operativnu podršku u ostvarivanju saradnje sa srpskim poslovnim partnerima, piše Nova.\nana brnabićvlada srbijeitalijanski privrednicipatricije dei tos\nVlada Srbije odobrava dodatne količine ulja za izvoz


Vlada RS za lobiranje izdvaja 5,6 miliona KM\nZgrada Vlade RS: Angažovani lobistički i advokatski uredi u inostranstvu\n06:24 PM (GMT)\nVlada Republike Srpske (RS) će i tokom ove godine nastaviti s aktivnostima angažiranja lobističkih i advokatskih ureda u inostranstvu koji zastupaju njene interese, a za te namjene iz entitetskog budžeta biće izdvojeno 5,6 miliona maraka, a lani je dato šest miliona, potvrdila je ministrica za ekonomske odnose Željka Cvijanović.\nU pitanju su ugovori koji nose oznaku “interno”, odnosno imaju određeni stepen tajnosti, pa Cvijanović nije mogla odgovoriti s kojim to konsultanskim kućama RS ima ugovore, ali je dodala da je u pitanju i jedan advokatski ured, angažiran od Vlade RS-a još prije nekoliko godina.\nU pitanju su i lobističke kuće, a Cvijanović navodi da RS te aktivnosti provodi i u SAD-u i Evropskoj uniji, a sve poslove koordinira Ministarstvo za ekonomske odnose i regionalnu saradnju.\n‘Promocija stavova RS’\n“Nisu u pitanju sporadične aktivnosti, već sistematska aktivnost koja se provodi na promociji stavova RS-a te afirmiranju određenih njenih prava.Također, RS je upućivala i izvještaje Vijeću sigurnosti UN-a, a sve te aktivnosti se provode u okviru ovih kuća, kao i različiti stavove s kojim je RS izlazila u pogledu kršenja ljudskih prava na prostoru BiH, a većina toga se odnosi na postupanje visokog predstavnika”, kazala je Cvijanović.\nNa sjednici Vlada RS-a je informirana o radu svojih stranih konsultanata te ocijenila da su, tvrdi Cvijanović, sve planirane aktivnosti dobro urađene.\n“Sve ono što je provedeno tokom 2011. je urađeno kvalitetno, a zadaci i ciljevi, koji su postavljeni pred lobističke i advokatske kuće u inostranstvu su potpuno ispunjeni”, zaključak je entitetske vlade.\nUAE donirao Sjevernoj Makedoniji 2.000 kineskih vakcina\nAl Jazeera Svijet: Iračko zlato


Petković: Nervoza albanskih političara odgovor na Vučićevu politiku mira - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković razgovarao sa baka Slavojkom Simić (94), najstarijom ženom sa KiM revakcinisanom protiv Kovida 19\nPetković: Nervoza albanskih političara odgovor na Vučićevu politiku mira\nHisterični napadi albanskih političara na predsednika Srbije Aleksandra Vučića jedini su odgovor na politiku mira i kompromisa koju vode država Srbija i njen lider.\nPredsednik Vučić poslao je jasnu i jedinu tačnu poruku da su Kosovo i Metohija neotuđivi i sastavni deo naše države, a 17. mart nazvao pravim imenom – pogromom. To je realnost koju političari u Prištini itekako dobro znaju i istina koju nećemo prećutkivati.\nJasna je, međutim, njihova nervoza jer projekat takozvane nezavisnosti i nasilne secesije danas ne priznaje više od polovine članica Ujedinjenih nacija, ni više od polovine čovečanstva, kao ni sve članice Evropske unije.\nAli da budem iskren, očekivana je esktremistička retorika političara iz Prištine kojom govore o predsedniku Vučiću jer od njega nikada neće dobiti „puzajuće priznanje Kosova“.\nShvatam da to danas smeta nežnim ušima političara iz Prištine jer su od bivše vlasti u Srbiji koju je narod poslao u opoziciju navikli isklјučivo na podaničku politiku i političare kojima su zahvalјivali za podršku nasilnoj secesiji.\nŠto pre shvate da sa Vučićem na takav način ne mogu da razgovaraju niti mu se tako obraćaju, to će njima biti lakše. Srbija je opredelјena dijalogu i mirnom rešavanju svih otvorenih sporova, a poruke mržnje tome ne doprinose.\nSrbija nikome ne preti i vodi politiku dijaloga i kompropisa, ali će uvek jasno i glasno zaštititi svoje nacionalne interese i bez ustezanja podsećati na sve zločine počinjenje nad našim narodom.


Ranjena francuska novinarka i dalje u Siriji\nFrancuska novinarka Edit Buvije koja je ranjena prošle sedmice u Homsu i dalje je u Siriji, saopštio je francuski list "Figaro" za koji ona radi, nakon što je predsednik Nikola Sarkozi sinoć demantovao svoju raniju izjavu da je novinarka evakuisana u Liban.\n"Buvije nije u Libanu, već je i dalje u Siriji", rekao je izvor iz uprave francuskog dnevnika za Agenciju Frans pres.\nNa vebsajtu "Figaroa" se navodi da francuska ambasada u Bejrutu ne može da potvrdi "glasine" o tome da je novinarka prebačena u Liban iz Sirije.\nSarkozi je juče najpre potvrdio izveštaje da je Buvije evakuisana u Liban iz centra antirežimskih protesta u Siriji, koji je pod opsadom režimskih snaga već četvrtu nedelju, ali je u kasnije to demantovao, ističući da je situacija "nejasna" i "komplikovana" i da je teško uspostaviti linije komunikacije.\n"Nije potvrđeno da je ona bezbedna u Libanu", kazao je Sarkozi, ističući da se radi na tome da novinarka bude evakuisana.\nJedan libanski zvaničnik ranije je rekao za francusku agenciju da je Buvije tokom noći stigla u Liban iz Homsa, zajedno sa britanskim fotoreporterom Polom Konrojem, koji je takodje povredjen prošle srede u tom gradu, kada su ubijena dva zapadna novinara.\nList "Sandej tajms", za koji Konroj radi, potvrdio je da je njegov fotoreporter u Libanu.


SPO Kruševac: Poziv poljoprivrednicima da konkurišu za IPARD grantove – GRAD Kruševac\nNaslovna » Politika » SPO Kruševac: Poziv poljoprivrednicima da konkurišu za IPARD grantove\nNakon što su prethodnih dana iz IPARD programa Evropske unije poljoprivrednicima širom Srbije uručeni grantovi za nabavku mehanizacije i opreme, ukupne vrednosti od oko tri miliona evra, raspisan je i 4. poziv za dodelu nove tranše od 25 miliona evra za nabavku i izgradnju objekata i prateće opreme: hladnjača i drugih objekata, obaveštavaju iz kruševačkog odbora Srpskog pokreta obnove. SPO Kruševac u svom saošpštenju navodi da su očekivanja stručnjaka da će u novembru biti dodeljen mnogo veći broj rešenja, “ne manje od 200”.\n“Početkom decembra će biti raspisan novi poziv i niko od poljoprivrednika koji apliciraju i zadovolje zahtevane uslove neće ostati bez novca koji je na raspolaganju”, tvrde u ovoj stranci i pozivaju sve poljoprivrednike da konkurišu za bespovratna sredstva Evropske unije, jer će, kako navode, zahvaljujući njima moći da obezbede najbolje alate za rad, te novac namenjen za bolju mehanizaciju i modernizaciju.\n“Podsećamo da je za Srbiju, kao zemlju kandidata za članstvo u Evropskoj uniji opredeljeno 175 miliona evra bespovratnih sredstava za dodatne investicije u srpski agrar, i da ta suma, uz dodatno sufinansiranje, može da naraste na čitaih 400 miliona evra”, stoji u saopštenju SPO.\nSrpski pokret obnove podseća i da je već sada izvoz poljoprivrednih proizvoda iz Srbije na tržište EU gotovo utrostručen, a da će bespovratna pomoć Evropske unije srpskim poljoprivrednicima dodatno pomoći razvoju ove strateške grane srpske privrede i učiniti je konkurentnijom za zahtevno evropsko tržište.\nIstovremeno, u ovoj stranci smatraju i da je veoma važno što je Srbija ispunila sve zadate uslove i spremna je da otvori Poglavlje 11 koje se odnosi na poljoprivredu i ruralni razvoj, kao i da “ogromna dobit koju srpska poljoprivreda ima od bespovratne pomoći Evropske unije našim poljoprivrednicima najbolje pokazuje značaj nastavka i ubrzanja evropskih integracija za koje se Srpski pokret obnove snažno zalaže”.\nPrema podacima iznetim u saopštenju SPO-a, poljoprivrednicima prijavljenim na 3. konkurs za IPARD program dodeljena su rešenja o dodeli bespovratnih sredstava u iznosu od 10.000 do 600.000 evra, isključivo za mehanizaciju. Dodeljeno je oko tri miliona evra od ukupno predviđenih sedam miliona za treći poziv, a najveći odobreni iznosi su 72 i 77 miliona dinara, dok je najniži iznos 1,2 miliona dinara odobren za nabavku prikolice.\nNakon što su prethodnih dana iz IPARD programa Evropske unije poljoprivrednicima širom Srbije uručeni grantovi za nabavku mehanizacije i opreme, ukupne vrednosti od oko tri miliona evra, raspisan je i 4. poziv za dodelu nove tranše od 25 miliona evra za nabavku i izgradnju objekata i prateće opreme: hladnjača i drugih objekata, obaveštavaju iz kruševačkog odbora Srpskog pokreta obnove. SPO Kruševac u svom saošpštenju navodi da su očekivanja stručnjaka da će u novembru biti dodeljen mnogo veći broj rešenja, “ne manje od 200”. “Početkom decembra će biti raspisan novi poziv i niko od poljoprivrednika koji apliciraju i zadovolje zahtevane uslove…\nRejting korisnika 4.94 ( 34 glasova)\nfondovi ipard poljoprivrednici spo\t2018-10-26\nTag : fondovi ipard poljoprivrednici spo\nPrethodni : Levica Srbije Kruševac najavljuje protest ispred Gradske toplane\nSledeći : Na Trgu Kosturnica mural sa simbolima Kruševca\n27. oktobra 2018. kod 00:27\nSPO je uvek podržavao selo\n13. aprila 2021., 09:04


utorak, 17. novembar 2015. 07:09h\nPančevačko srpsko crkveno pevačko društvo nastupilo je u Sabornoj crkvi u okviru „Dana srpske kulture u Temišvaru“ koji su održani 14. i 15. novembra.\nPSCPD pred Konstantinom Danilom ali ne u Pančevu već u Temišvaru S.Janoš\nHor je na ovu manifestaciju pozvan od strane organizatora Saveza Srba u Rumuniji u saradnji sa generalnim konzulatom Republike Srbije u Temišvaru.\nNa gala koncertu naši pevači su nastupili poslednji od pet izvođača, ali se to pokazalo kao veoma dobro. Nakon mlakih horskih izvođenja ne baš dobro izabranog koncertnog repertoara, izuzev domaćina Hora pravoslavne srpske saborne crkve u Temišvaru koji neguju svoj specifičan program i stil, Pančevci su se pokazali u najboljem svetlu.\nPosle Kikindskog pevačkog društva „Kornelije Stanković“, Hora udruženja banatskih učitelja iz Temišvara „Cantemus Banatum“ i Hora proroka Ilije crkve Mačkatske, PSCPD je zaista pokazao svoju umešnost u izvođenju duhovne muzike.\nOdličan scenski nastup sa inovativnim pristupom prvo muškog hora koji sam peva, do izlaženja ženskog dela koji peva u hodu, pa sve do zajedničkog nastupa sa programom i delima kompozitora od 14.veka pa do savremenika, još jednom su naš grad predstavili na najbolji moguć način.\nPo povratku iz Temišvara, članovi Pevačkog društva su posetili srpski manastir Svetog Đorđa iz 1485.godine u okolini rumunkog grada Birda.\nI tu su, onako nezvanično i za svoju dušu, održali jedan mini koncert. I ovde je ljubav prema pevanju došla do izražaja, jer su sami pevači tražili da se peva još koja kompozicija više.\nDa li zbog atmosfere i publike, ili što pevaju pred ikonostasom koji je, kao i u pančevečkoj Uspenskoj crkvi, oslikao Konstantin Danil, tek niko nije ostao ravnodušan slušajući PSCPD pod dirigentskom palicom mr Vere Carine.\nOna se na kraju zahvalila u ime svih horova organizatorima na pozivu i dobroj atmosferi, a ujedno je i dirigovala svim horovima koji su zajednički otpevali Svetosavsku himnu.\nNaše Pevačko društvo imalo je i tu čast da sutradan, u nedelju, 15. novembra peva na liturgiji u temišvarskoj Sabornoj crkvi, pa su tako prisutni imali priliku da ih slušaju i u samom bogoslužbenom izdanju.\nNa kraju treba reći da su „Dane srpske kulture u Temišvaru“ podržali Departman za međuetničke odnose Vlade Rumunije, kao i Ministarstva kulture Republike Rumunije i Republike Srbije.


Armije botova kao sredstvo u širenju lažnih vesti | PC Press\nArmije botova kao sredstvo u širenju lažnih vesti\n15. novembar 2017. Milan Živanović\nPrema istraživanjima koje sprovodi think tank Freedom House, bar 30 zemalja u svetu koristi takozvane „armije botova“ kako bi širile propagandu, te napadale one koji ih kritikuju.\nPrema godišnjem izveštaju o slobodi na internetu, a koji je rezultat ovog istraživanja, širenje online dezinformacija prisutno je u više od polovine od 65 zemalja kojima se istraživanje bavilo. Zaključeno je da su vlade, poput one u Meksiku, Saudijskoj Arabiji, te Turskoj, plaćale stručnjake za komunikaciju da utiču na formiranje mišljenja na internetu, te da pružaju podršku aktuelnim vlastima.\nOve plaćene aktivnosti uključuju komentarisanje na internetu, trolovanje, botove, te lažne vesti, a koje služe da se oslabi poverenje u tradicionalne medije. Stručnjaci upozoravaju da su ove tehnike prilično uznapredovale i raširile se poslednjih godina, te da su lažne vesti u predizbornim kampanjama korišćene u bar 18 zemalja, uključujući i Veliku Britaniju.\nPlaćene komentatore i političke botove u širenju propagande prvi put su počele da koriste Kina i Rusija, da bi već sada to postalo globalna pojava, pa se upozorava da ovakve prakse pogubno utiču na demokratiju, te građanski aktivizam i slobodu medija. Iako je najveći deo pažnje, kada je ova tema u pitanju, okrenut ka kampanjama koje dolaze iz Rusije, te za cilj imaju širenje lažnih informacija, stručnjaci upozoravaju da je problem mnogo više raširen nego što se obično misli. Problem je u tome što je većina ovakvih kampanja fokusirana na lokalne zajednice, te tako ne dopire do svetske javnosti, a cilj im je da pruže lažni osećaj većine koja podržava aktuelnu vlast neke zemlje, te da ućutkaju opoziciju.\nBroj zemalja koje plaćaju ovakve usluge se, sa prošlogodišnjih 26, popeo na 30, a taj broj je 2015. iznosio 24, te 22 2013. godine, što ukazuje da ova taktika polako postaje široko prihvaćena. Tokom istraživanja svaka zemlja je dobijala određeni broj poena, a na osnovu kriterijuma poput dostupnosti interneta, količine lažnih vesti, te kontrole nad online medijima. Tako je ove godine Britanije, na primer, dobila 24 poena na skali na kojoj 0 poena predstavlja najviše slobode na internetu, a 100 poena najmanje.\nMađarska je u ovom istraživanju dobila 29 poena, Francuska 26, Nemačka 20, Italija 25, Ukrajina 45, Rusija 66, Iran 85, Kina 87, Japan 23, Australija 21, Kanada 15, Amerika 21, Meksiko 39, a najbolje je prošao Island sa 6 poena. Srbija, te ni jedna zemlja bivše Jugoslavije, nisu obuhvaćene ovim istraživanjem.\nTagovi: botovi, Freedom House, građanski aktivizam, lažne vesti, propaganda, sloboda medija, sloboda na internetu, trolovanje\n← Apple najavio rešenje problema za novi iPhone X\nŠta donosi IT prekvalifikacija kandidatima? →


MyCity » Muzika -> Najave koncerata » Početak turneje grupa Fit obeležila novim spotom\nPoslao: 08 Feb 2012 10:58\nNeposredno pred početak turneje, koju je omelo vanredno stanje izazvano snežnim padavinama, grupa Fit objavila je novi spot za pesmu "Vodimo ljubav". Spot se može besplatno preuzeti sa sajta fitrijeka.com kao i prethodna dva objavljena sa novog albuma.\nUsled više sile neki koncerti su odloženi tako da najavljene aktivnosti Riječana za ovu godinu počinju večeras, 8. februara u zagrebačkom klubu Boogaloo. Početak koncerta najavljen je za 20 časova, a kao predgrupa predstaviće se mlad i vrlo perspektivan zagrebački band Luft. Cena ulaznice iznosi 40 kn u pretprodaji i 50 kn na ulazu u klub.\nU Rijeci će se družiti sa svojim sugrađanima ceo vikend, 10. i 11. februara u Stereo Dvorani. Uz svoje goste proslaviće 30 godina postojanja i izlazak novog albuma. Karte za ovaj dvodnevni spektakl mogu se kupiti u Tunelu po ceni od 50 ili na dan koncerta po ceni od 70 kuna na vratima Stereo Dvorane.\nUkupno su 536 korisnika na forumu :: 9 registrovanih, 0 sakrivenih i 527 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: draganl, havoc995, hyla, M1los, Mixelotti, nenooo, pericanet, purke62, Shilok


✔ Postoje li posebne ponude za letove iz Afganistana za Kuvajt na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Kuvajt?\n✔ Ako rezerviram let iz Afganistana za Kuvajt, mogu li rezervirati ujedno i smještaj?\n✔ Koje avio-kompanije nude letove iz Afganistana za Kuvajt?\nBudite sigurni, da na eSky.ba ponuda letova iz Afganistana za Kuvajt uključuje ne samo niskotarifne avio-kompanije, već i one koje su specijalizirane za visoki standard.


U sredu 24. februara 2016. godine potpisan je Sporazum o saradnji u okviru GIZ IMPACT projekta između predstavnika Privredne komore Srbije i Nemačke organizacije za tehničku saradnju (GIZ) koji se odnosi na unapređenje cirkularne ekonomije. Predsednik Privredne komore Srbije gospodin Marko Čadež izjavio je da je potpisivanje sporazuma nastavak saradnje …\nUručena nova oprema za ispitivanje zemljišta Agenciji za zaštitu životne sredine\nAgencija za zaštitu životne sredine Republike Srbije saopštila je da je 23. februara 2016. godine dobila na korišćenje tri XRF ručna analizatora sa pratećom opremom koji će se koristiti za praćenje kvaliteta zemljišta. Kako je istaknuto, ovi instrumenti predstavljaju novu generaciju analizatora za detetciju metala i organskih jedinjenja, a njihova …\nOčišćena divlja deponija na reci Morači u Crnoj Gori\nNevladina organizacija AGRO ECO iz Crne Gore očistila je nelegalnu deponiju koja se nalazila na obali reke Morače pored Vukovačkog mosta, preneli su crnogorski mediji. Predstavnici ove nevladine organizacije istakli su da je za odlaganje komunalnog otpada na ovom području postavljeno 455 kontejnera, za odlaganje šuta i zemlje iz iskopa …\nPredstavnici Privredne komore Srbije i Ambasade Kraljevine Švedske održali su sastanak povodom realizacije novog programa u oblasti zaštite životne sredine Demo Environmental Program 2015-2018 godine. Kako je navedeno u saopštenju Privredne komore Srbije, cilj programa je povezivanje kompanija, organizacija, akademskih ustanova i državnih institucija, ali i razmena znanja i tehnologija …\nEkološka akcija zamene starih knjiga za nove\nIzdavačka kuća „Škola plus“ pokrenula je ekološku akciju „Knjige nove za knjige stare, recikliraj uštedi pare!“. U okviru akcije učenici osnovnih škola će zamenom starih udžbenika iz matematike, srpskog jezika, fizike i fizičkog dobijati nove u pola cene. Osim toga, đaci mogu redovno donositi i staru hartiju Papir servisu, za …\nJKP „Čistoća“ iz Kragujevca prošle nedelje održalo je radionicu o animalnom otpadu. U okviru radionice prisutni su se upoznali sa pravima i obavezama u lancu otklanjanja otpada životinjskog porekla na teritoriji grada Kragujevca. Načelnik šumadijskog upravnog okruga gospodin Damjan Srejić izjavio je da bi Kragujevac trebalo da bude centar gde …\nAkcija „Sat za našu planetu“ 2016\nSvetski fond za prirodu (WWF) 19. marta 2016. godine organizuje akciju „Sat za našu planetu“. U okviru akcije širom sveta sva svetla će se isključiti na jedan sat počev od 20:30 časova. Cilj akcije je motivisanje građana, organizacija, institucija, kompanija da daju svoj doprinos očuvanju životne sredine i smanjenju potrošnje …\n1 … 670 671 672 673 674 … 763


Iskazivanje želja za upis dece u osnovnu školu od srede\nNaslovna Društvo Iskazivanje želja za upis dece u osnovnu školu od srede\nMinistarstvo prosvete saopštilo je da će od srede, 1. aprila biti moguće iskazati interesovanje za upis dece u osnovnu školu elektronskim putem.\n„Umesto upisa, roditelji i drugi zakonski zastupnici će od tog datuma biti u mogućnosti da stupe u kontakt sa školom u koju žele da upišu svoje dete preko nove usluge ‘Iskazivanje interesovanja za upis u osnovnu školu’ na portalu e Uprava, kao i telefonskim putem“, navedeno je u saopštenju.\nSvi roditelji koji budu koristili ovu elektronsku uslugu, biće obavešteni o datumu upisa u osnovnu školu čim isti bude bio definisan.\nPo definisanju datuma upisa u osnovnu školu, na portalu e Uprava biće dostupna usluga zakazivanja termina za upis i testiranje, koja će omogućiti roditeljima da jednim odlaskom u školu završe sve procedure oko upisa deteta i to bez potrebe donošenja dokumenata, kao i da obave testiranje sa psihologom/pedagogom.\nMinistarstvo je podsetilo da je prošle godine zahvaljujući elektronskoj usluzi eUpis upisano više od 60.000 đaka u prvi razred osnovne škole.\nPrethodni tekstPočela isporuka paketa najugroženijima iz Niša\nSledeći tekstCOVID-19: Registrovano još 160 novih slučajeva i 5 preminulih


Trening za organizovanje zajednice u službi javnog zastupanja namenjen organizacijama\nTACSO Građanskih inicijativa, Resursni centar za sve organizacije civilnog društva (OCD) u Srbiji, raspisuje poziv za Trening za organizovanje zajednice u službi javnog zastupanja namenjen organizacijama koje žele da se razvijaju i doprinesu pozitivnim promenama u svojoj sredini kroz pokretanje incijativa i organizovanje kampanja.\nOpširnije: Trening za organizovanje zajednice u službi javnog zastupanja namenjen organizacijama\nRadionice na temu Nacionalni identitet: pokretač konflikta ili čuvar nacije?\nOrganizacija Broader Perspective Project i Otvorena komunikacija organizuju ovog leta od 12. do 16. juna radionice na temu Nacionalni identitet: pokretač konflikta ili čuvar nacije. Na projekat se mogu prijaviti studenti i mladi(18-25 godina). Prijavom na radionice mladi će moći da prošire svoje znanje na teme:\nOpširnije: Radionice na temu Nacionalni identitet: pokretač konflikta ili čuvar nacije?\nBeogradska otvorena škola upisuje XXV generaciju na jednogodišnji program "Studije budućnosti"\nOpširnije: Beogradska otvorena škola upisuje XXV generaciju na jednogodišnji program "Studije budućnosti"\nPoziv za učešće u besplatnom seminaru na nastavnike/ce\nPo završenom seminaru svi učesnici koji su bili prisutni na najmanje 80% treninga dobijaju sertifikat za 16 sati stručnog usavršavanja unutar institucije.\nOpširnije: Poziv za učešće u besplatnom seminaru na nastavnike/ce\nOtvorene su naknadne prijave za učešće u 11. Međunarodnoj studentskoj nedelji u Beogradu!\nOrganizacija Svetski omladinski talas odlučila je da otvori naknadne prijave za učešće na 11. Međunarodnoj studentskoj nedelji u Beogradu 2017 (ISWiB International Student Week in Belgrade), festivalu edukativnog i zabavnog karaktera koji će se održati od 16. do 24. jula u glavnom gradu Srbije pod nazivom ,,Mladi na delu“.\nOpširnije: Otvorene su naknadne prijave za učešće u 11. Međunarodnoj studentskoj nedelji u Beogradu!\nSerija predavanja na temu javnog nastupa i retorike\nKancelarija za mlade Stari grad i Škola retorike i javnog nastupa organizacije Centar za javni govor pozivaju sve zainteresovane da posete seriju predavanja na temu javnog nastupa i retorike koja će se održati u prostorijama novootvorenog Omladinskog centra Stari grad u ulici Maršala Birjuzova 58. Tokom tri predavanja biće reči o tehnikama za uspešan javni nastup, o tome šta je trema i kako je prevazići i najzad, kako napisati i izgovoriti kvalitetan govor.\nOpširnije: Serija predavanja na temu javnog nastupa i retorike\nStrana 4 od 262


Za srpsku poljoprivredu iz EU do 80 miliona evra – AGRO VESTI by agronews.rs\nHome agro danas Za srpsku poljoprivredu iz EU do 80 miliona evra\nOct 30, 2013 | agro danas, Aktuelno, Evropska unija, Investicije, Poljoprivreda, Srbija, Tržište, Vesti\t|\nGlamočić je rekao da će pravilnici o prisustvu aflatoksina u stočnoj hrani i o kvalitetu mleka biti usaglašeni sa standardima EU. Takođe je zvaničnicima Komisije ministar obrazložio Zakon o GMO, koji će Srbija uskladiti s regulativom EU. Glamočić je rekao i da su zvaničnici EU predočili da Srbija u pregovorima o članstvu s EU može računati od 2015. na do 80 miliona evra evropske pomoći za jačanje konkurentnosti poljoprivrede.\n“Pravilnik o prisustvu aflatoksina u stočnoj hrani biće usaglašen sa standardima EU, a potom će tome biti prilagođen i Pravilnik o kvalitetu mleka, s prisustvom aflatoksina od 0,05 mikrograma po litru”, istakao je Glamočić posle razgovora s evropskim komesarom za zdravlje i zaštitu potrošača Tonijem Borgom i direktorom Direktorata za poljoprivredu i ruralni razvoj Jeržijem Plevom.\nGlamočić je dodao da su zvaničnici EU predočili da Srbija u pregovorima o članstvu s EU može od 2015. godine računati na 60 do 80 miliona evra evropske pomoći za jačanje konkurentnosti poljoprivrede.\nMinistar je rekao da je zvaničnicima Evropske komisije obrazložio Zakon o genetski modifikovanim organizmima (GMO), koji će Srbija uskladiti s regulativom EU jer sada ne štiti dovoljno potrošače.\n“Moraju se zaštiti srpski potrošači i tržište, tako da nema govora o tome da će se dozvoliti gajenje GMO, ali se promet mora uskladiti sa zakonodavstvom EU”, istakao je Glamočić.\nNamera Vlade Srbije je da ne dozvoli sav promet GMO, ali to se neće raditi stihijski, a uvoz će biti strogo nadziran, kako zdravlje ljudi ne bi bilo ugroženo.\nSrbija bi, po rečima Glamočića, mogla da proizvodi meso i drugu hranu u kojima ne bi bilo ni traga GMO, što bi bila velika prednost na tržištu EU.\nKomesar Borg je povoljno ocenio mogućnosti Srbije u pregovorima o članstvu u sektorima u njegovoj nadležnosti i rekao je da ne očekuje neke ozbiljnije probleme, iako će biti mnogo sitnih zahtev\nOn je potvrdio da će Evropska komisija pružiti Srbiji svu tehničku pomoć u pripremi projekata, da bi se ispunili zahtevi EU, a poljoprivreda pripremila za konkurnciju.\nU razgovoru Glamočića i evropskih zvaničnika je dogovoreno rešenje za izvoz sena i slame u peletima iz Srbije u EU, koji bi trebalo da počne februara iduće godine.\nPotvrđeno je da Srbija može početi da dobija pomoć za pripremu svoje poljoprivede za ulazak u članstvo EU već krajem 2014. godine. Za te namene će joj biti na raspolaganju iz evropskih fondova između 60 i 80 miliona evra godišnje.\nUprava za agrarna plaćanja biće preseljena iz Šapca u Beograd, najavio je Glamočih, i u njoj će raditi veći broj stručnjaka koji će upravljati novcem iz EU IPA fondova za poljoprivredu koji će moći da se koriste sedam godina.\nGlamočić je kazao da je u razgovoru s direktorom Plevom izneo novu zamisao o delovanju referentne laboratorije u Batajnici koja bi postala “krovna institucija” za sve referentne laboratorije Srbije u kojima će raditi najbolji stručnjaci.\nPlev je prihvatio taj predlog i očekuje da dobije i nacrt zakona o zaštiti hrane.\nDirektor Direktorata u EK je predočio da EU od iduće godine stavlja naglasak na očuvanju prirodne sredine i Srbija to mora imati na umu i ugraditi u projekte i programe pripreme za prijem u EU.\nTags: eu fondoviPoljoprivredapomoć\nRuralni razvoj, celokupan razvoj sela\nStanovnike ruralnih sredina u Srbiji i susednoj Hrvatskoj muče slični problemi kao što su nezaposlenost, nedostatak potrebne infrastrukture i kapaciteta za kvalitetan društveni život\nS malo hektara, kravom i tri ovce ne ide se u EU\nHteli to ili ne, novi ljudi u novom Ministartvu poljoprivrede moraće da obave možda i najteži posao u kompletnoj srpskoj privredi. Mnogo teži od poreske reforme i ravan reformi penzionog sistema.


"Zmajada" danas u "Šumicama" | SerbianForum\n"Zmajada" danas u "Šumicama"\nTanjug 29.05.2010 13:21\nTradicionalna manifestacija puštanja zmajeva pod nazivom "Zmajada" održava se na otvorenim terenima Centra za kulturu i sport (CKS) "Šumice".\nDeca koja budu najmaštovitija biće nagrađena titulama Zmaj od malih nogu, Princ i Princeza od Šumica.\n"Zmajada" je osmišljena kao zajednički projekat za učenike od prvog do četvrtog razreda osnovnih škola, u kome đaci najmlađih razreda crtaju zmaja, učenici trećeg razreda smišljaju i prave izložbene zmajeve, dok četvrtaci konstruišu, oslikavaju i šalju u nebo leteće zmajeve.\nManifestacija se održava svake poslednje subote u maju već 16 godina, a ove godine organizuje se sa ciljem da se kod dece razvije interesovanje za vazduhoplovstvo i vazduhoplovno modelarstvo.\nU prethodnih 15 "Zmajada" učestvovalo je blizu 24.000 voždovačkih mališana, koji su za svoj trud nagrađivani letenjem avionom iznada Beograda, "Zmajevitim tortama", podeljeno je i stotine kinder jaja, paketa slatkiša, knjiga, pribora za crtanje, pretplata za "Sega klubove", a tako će biti i ove godine.\nVazduhoplovni savez Srbije je i ove godine pokrovitelj manifestacije, a ispred Saveza svoje učešće i pomoć mališanima potvrdili su Aeroklub "Vaja", Aeroklub "JAT" i Udruženje žena pilota, navedeno je u saopštenju.


VIDEO/ Kusturica svirao, a Dačić pjevao “Miljacku” u Briselu – Informer\nStrane diplomate i investitori EU koji su bili gosti međunarodnog foruma “Upoznajte Srbiju kao investicionu destinaciju” bili su prijatno iznenađeni kada se sa poznatim rediteljom Emirom Kusturicom na bini pojavio i srpski ministar policije Ivica Dačić i otpjevao “Miljacku”.\n“Evropi možemo da ponudimo ono što ona nema, ne stideći se ničeg što je naše”, izjavio je sinoć FoNetu reditelj Emir Kusturica, koji je u Briselu održao koncert sa svojim No smoking orkestra, u okviru međunarodnog foruma “Upoznajte Srbiju kao investicionu destinaciju”.\n”U Evropu ne bi trebalo dolaziti imitiranjem Zapada, jer je pitanje originalosti jedinstvena stvar’‘, istakao je Kusturica.\nOn je podsjetio da No smoking orkestra već 12 godina ima takav rejting, jer svira onu muziku koja “energetski osnažuje zapadnog čovjeka”.\n“Tako isto možemo da uradimo sa hranom i stvarima koje možemo da ponudimo. Na putu ka Evropi ne bi se trebalo stideti šljive, višnje, kruške, banjskog turizma, niti bilo čega što je, zapravo, naše“, naglasio je Kusturica.\nPrema riječima Kusturice, koncert njegovog benda u okviru međunarodnog investicionog foruma je dobra ideja, jer se na taj način vezuju ljudi koje na Zapadu poznaju i srpske firme koje žele da nastupe na tom tržištu.\nNa koncertu nakon foruma, svirao je Kusturicin bend a ministar policije Ivica Dačić izašao je na binu i otpjevao “Miljacku”.


Drugim mjestom u SVIJETU krunisana takmičarska sezona RADIO kluba"Trebinje" | Trebinje Live\nDrugim mjestom u SVIJETU krunisana takmičarska sezona RADIO kluba"Trebinje"\nPrije nekoliko dana u Radio klub “Trebinje” E73DPR stigla je informacija koja je sa nestrpljenjem očekivana, a riječ je o konačnim rezultatima prošlogodišnjeg “CQ WW VHF” takmičenja (CQ World Wide VHF Contest), koje organizuje prestižni američki radio-amaterski magazin “CQ”.\nU ovom najvećem svjetskom radio-amaterskom takmičenju na frekventnim opsezima 50 MHz i 144 MHz trebinjski radio-amateri su prisutni od 2011. godine i spadaju među rijetke učesnike iz RS/BiH, ali i šireg regiona.\nIako za vrijeme održavanja takmičenja uslovi za prostiranje radio-talasa na opsegu 50 MHz nisu bili obećavajući, uz iskustvo iz prethodnih godina i dobro pripremljenu tehniku, uz maratonski rad od 30 časova, urađeno je 326 radio-kontakta sa 158 polja (Grig Square) što je trebinjskom Klubu donijelo 51,508 poena, te u kategoriji “jedan operator – 50 MHz” (Single op / 50 MHz) obezbijedilo drugo mjesto u generalnom poretku u svijetu u konkurenciji preko 500 učesnika.\nPrvo mjesto pripalo je stanici iz Sardinije IS0BSR, dok su pozicije od trećeg do petog mjesta pripale bugarskim stanicama.\nTrebinjski klub u ovom takmičenju je predstavljao Zoran Aleksić, a takmičarski znak je bio E7TT. Ovo je Zoranov ponovljeni uspjeh, jer je 2014. godine na svoj lični pozivni znak E73S u ovom takmičenju osvojio drugo mjesto.\nOvaj plasman je samo kruna na prošlogodišnju takmičarsku sezonu Kluba na opsegu 50 MHz.\nU takmičenju Prvog regiona IARU na 50 MHz (Evropa i Afrika) u kategoriji više operatora, koje je radio klupski tim u sastavu Zoran Aleksić - E73S, Mlade Elčić - E73RO i Dejan Draganić - E73NO osvojeno je 6. mjesto u konkurenciji 120 učesnika, a zatim je isti tim osvojio prvo mjesto u međunarodnom takmičenju “Tesla memorijal 50 MHz” koje organizuje Savez radio-amatera Vojvodine i treće mjesto u rumunskom takmičenju “YO7VS memorijal”.\nDa napomenemo da su radio-amaterska takmičenja specifična jer se na rezultate nekada čeka mjesecima. Prvo je potrebno vrijeme da učesnici, u ovom slučaju iz cijelog svijeta, organizatoru dostave svoje takmičarske dnevnike, zatim da se provjeri ispravnost podataka svake održane radio-veze, a radi se o desetinama hiljada kontakta, da bi se na kraju svega dobio konačan plasman.\nPored ovih uspjeha na 50 Mhz opsegu u 2016. godini Klub se može pohvaliti još jednim veoma dobrim plasmanom na KT opsegu 28 MHz. U svjetskom takmičenju “WPX RTTY” digitalnim teleprinterskim modom operator Mladen Elčić – E73RO je u generalnom plasmanu osvojio 3. mjesto u Evropi i 6. mjesto u svijetu.\nNadamo se da će i ova takmičarska godina biti uspješna za članove Radio kluba “Trebinje”, što bi na najljepši način krunisalo i obilježilo proteklih 7 decenija postojanja i rada ove organizacije.\nDa napomenemo da će 2018. godine biti obilježen jubilej 70 godina od osnivanja Radio kluba “Trebinje”.


Nova vlada Srbije još dublje će zakopati svaku nadu o izlasku Srbije iz duboke krize\nPošto su opljačkali i uništili skoro sve što su mogli, predstavnici prethodne vlasti bi da nastave da vladaju i da završe započeto. Ko god da formira novu vladu naći će praznu kasu i puno zahteva za isplatu starih dugovanja. O investicijama u značajnijem obimu ne može da bude reči, a kada bi se i desilo da se ponovi prošla godina i u državu ušlo oko dve milijarde evra svežih para od stranih ulaganja, to bi samo malo usporilo neminovni sunovrat u potpunu nelikvidnost Srbije.\nKo god da početkom juna formira novu vladu, neće imati čemu da se raduje, a još manje će to moći da čini ovaj napaćeni, opljačkani i izgladneli narod. Ako na nesreću na vlasti ostanu isti oni koji su zemlju vodili poslednje četiri godine spasa nam nema.\nVlasti od poslednjih 12 godina jedino su umele da troše novac, ali nikako ne i da ga zarađuju. Po visokoj korupciji, što će reći spremnosti najviših državnih činovnika da prime mito, Srbija je u samom svetskom vrhu, a po spremnosti da se obračuna sa tom vrstom kriminala na samom svetskom dnu.\nIz Evropske unije je nedavno stigao ultimativni zahtev da se pod hitno preispitaju 24 sporne privatizacije (mada je spisak daleko duži, ali je i ovo dovoljno za početak). Još uvek vladajuća koalicija je postupila tako da su se evropski zvaničnici uhvatili za glavu - sve je odložila do posle izbora.\nIstraga počinjenih krivičnih dela, međutim, nije političko pitanje sa čijim rešavanjem se čeka do formiranja neke vladajuće koalicije. To je pitanje zakonitosti i morala onih koji su zaduženi da se time bave, a to je na prvom mestu tužilaštvo. Međutim, kako je pravosuđe kod nas daleko od toga da bude nezavisno, ne treba nikoga da čudi što ono čeka odobrenje sa vrha da započne neku istragu. Ako na vlasti ostanu oni koji su nas i pokrali u spornim privatizacijama, neće biti ništa od udovoljavanja zahtevima Evropske unije, to je bar svima sada jasno.\nZauzvrat će EU da stopira dalje približavanje Srbije, što će se dramatično odraziti na ionako tmurnu finansijsku situaciju u zemlji. Nisu Srbiji samo značajni pretpristupni fondovi, od kojih neke značajnije pare možemo ionako da očekujemo u najboljem slučaju tek od 2013. godine, već signal koji se šalje potencijalnim investitorima. Velika je razlika u tome da li neki evropski ministar privrede ili finansija pozove lokalne kompanije da ulažu u Srbiju, ili ih upozorava da to ne čine jer ovde ne postoji nezavisno pravosuđe, a i sve ostalo je podređeno partijama na vlasti.\nBeže i pare što u banci leže!\nStrana ulaganja su Srbiji danas potrebnija nego ikada ranije. Ukupni javni dug Srbije na kraju marta je iznosio 14,42 milijardi evra, od čega je 7,14 milijardi bio dug prema inostranim poveriocima. Kada se ovome doda i dug koji preduzeća imaju prema inostranstvu, ukupni spoljni dug Srbije iznosi fantastičnih 23,84 milijarde evra.\nTih preko 16 milijardi evra koje privatnici duguju inostranstvu itekako utiče na fiskalnu stabilnost države, jer oni pozajmice moraju da vraćaju u evrima koje kupuju na slobodnom tržištu, što utiče na obaranje kursa dinara. Da bi usporila sunovrat domaće valute Narodna banka Srbije (NBS) mora da interveniše novcem iz deviznih rezervi. Svaka intervencija NBS-a smanjuje devizne rezerve koje se najbrže i najsigurnije pune inostranim kreditima, koje posle vraćamo trošeći devizne rezerve. Ukratko, jedan začarani krug...\nOva igra je funkcionisala dok je bilo investiranja u Srbiju, ali toga više nema. Sada su jedini devizni prihodi oni koji bi nam došli iz stranih kreditnih instituta.\nDelegacija Međunarodnog monetarnog fonda (MMF) početkom ove godine do daljnjeg obustavila pregovore sa srpskom vladom o odobravanju stend-baj aranžmana u visini od milijardu evra, kojim bi se zapušile rupe nastale potrebom da se na leto vrate stari dugovi. Uslov koji je MMF tražio od Mirka Cvetkovića i njegove vlade bilo je smanjenje svih penzija na maksimalno 150 evra mesečno, smanjenje broja zaposlenih u javnom sektoru, kao i za do 50 odsto smanjenje plata onih koji bi ostali posle ove čistke. Ne samo zbog dolazećih izbora, srpska vlada je odbila da obeća ispunjavanje ovih uslova.\nNaredna vlada, međutim, neće imati nekih velikih izbora ako ne želi da još pre jeseni proglasi državni bankrot. Alternativni zahtev MMF-a jeste da se poveća porez na dodatnu vrednost, što bi dovelo do daljeg pada standarda ionako siromašnog stanovništva.\nPostoji, istina, i treći put, a baš bi njime, najverovatnije, mogla da krene vlada kojoj je na čelu DS, budući da je on klasično pljačkanje. Vlast može da odbije zahteve MMF-a i da se odrekne novih kredita kojima bi vraćala one stare i da u tu svrhu potroši devizne rezerve koje postoje. Zatim bi, u svrhu odbrane kursa dinara, morala da posegne za svetinjom nad svetinjama - devizama deponovanim kod Narodne banke. Ovim bi, svakako, bio izbegnut državni bankrot još u ovoj godini, ali bi doveo i do potpunog gubljenja svakog poverenja u Srbiju i do bezglavog bekstva svih investitora. Mada se oni, investitori, ni danas baš ne otimaju da ulažu u Srbiju, bez obzira šta su u izbornoj kampanji pričali kadrovi Demokratske stranke.\nAko i Bugarin tako kaže...\nProšle izbore je obeležila velika laž o dobijanju besplatnih akcija u vrednosti od 1.000 evra po svakom građaninu, a ove izmišljotine o dolasku najvećih svetskih kompanija u Srbiju, naravno jedino pod uslovom da ostane ista vlast.\nU tu priču se uklapa i laž lansirana pred same đurđevdanske izbore kako Dojče Bank (DB) planira da kupi akcije Komercijalne banke (KMBN). Po vesti koju je 3. maja objavio dnevni list Blic, DB bi otkupila ukupno 80,89 odsto akcija KMBN-a, od toga 42,6 odsto koje drži Republika Srbija i 25 odsto u vlasništvu Evropske banke za obnovu i razvoj (EBRD).\nVeć istog tog dana je direktor EBRD-a zadužen za odnose sa javnošću Entoni Vilijams najenergičnije demantovao da su o tome uopšte vođeni bilo kakvi razgovori, dok je DB zvanično izjavila kako "ne komentariše glasine". Dakle, nisu u pitanju ozbiljni pregovori, već obične glasine.\nDB je, inače, poznata kao konzervativna banka koja do sada nije kupila ni jednu banku na ovim prostorima. U Srbiji poseduje samo kancelariju koja posreduje kod izdavanja garancija za uvozno-izvozne poslove. Bez obzira na sve, pomenuti dnevni list je 4. i 6 maja nastavio sa pisanjem iste besmislice o dolasku jedne od najvećih banaka sveta u Srbiju, ne bi li prevario još kog birača da svoj glas da Borisu Tadiću.\nSlično KMBN-u srpske vlasti su pokušale da Dunav Osiguranje utrape Alijancu, jednom od najvećih evropskih osiguravajućih zavoda. Sve se završilo na tome da su naši vukli strance za rukav, a isti su bežali glavom bez obzira od takvih prodavaca.\nPo rečima Miloša Bugarina, direktora Privredne komore Srbije (PKS) i ove godine bi Srbija mogla da ponovi rezultat od prošle godine kada su strane investicije dosegle 2,1 milijardu evra. Čak i kada bi se to ostvarilo, što je pod ovom vlašću pre u domenu naučne fantastike, pitanje je šta bi nam to značajno pomoglo sa ovako neuravnoteženim budžetom. Prošle godine smo se, naime, dodatno zadužili za preko 2,3 milijarde evra, uprkos stranim investicijama.\nZaobilaznica oko Srbije\nUprkos enormnom zaduživanju u inostranstvu (za četiri godine prethodne vlasti javni dug se duplirao, što je svetski rekord) u Srbiji nije pokrenuta proizvodnja. Glavni razlog za to je neviđena krađa sredstava namenjenih investicijama. Za nas gotovo neverovatno zvuči da Bugarska planira da napravi još jedan krak auto-puta iz pravca Istanbula i Soluna, ovog puta prema Rumuniji, u dužini od 330 kilometara, a svi radovi (uključujući planiranje, otkup zemljišta i samu izgradnju) bili bi završeni u roku od tri godine. I u Bugarskoj se krade, ali toliko da se ne ugrozi ostvarenje investicije. Kod nas se krade nemilice.\nU prethodno pomenutim dugovanjima prema inostranstvu je i dug NIS-a Rusiji za preuzete, a neplaćene energente. Radi se o više milijardi evra čiju naplatu je Rusija do danas širokogrudo odlagala, ali svako strpljenje ima kraj. Može, zato, da se dogodi da uoči početka grejne sezone ruska strana obustavi dalju isporuku gasa dok se bar ne reguliše kada će stari dug da bude plaćen. Žrtve će, opet, da budu građani, a ne vlastodršci koji su radije krali pare nego da plate isporučene energente.\nEvropska unija smatra da se godišnje zbog sistemske korupcije u Srbiji izgubi dve milijarde evra. To je svota jednaka onoj za koliko se u prošloj godini povećao javni dug Srbije, odnosno istovetna celokupnim stranim investicijama prošle godine. Za tu korupciju nije kriva svetska ekonomska kriza, već vlasti ove zemlje koje nemaju nikakve mere u krađi.\nSamo od svote za koju EU pretpostavlja da se u jednoj godini sa javnih prelila na privatne račune, mada je pokradeno daleko više, mogla je da bude pokrenuta srpska privreda. Mogao je, na primer, da bude završen drumski Koridor 10 i da se započne izgradnja Koridora 11. Od jednogodišnjih gubitaka za mito mogao je da bude završen kompletan južni poluprsten zaobilaznice oko Beograda, ili da bude izgrađen veći deo severnog poluprstena u pravcu Pančeva. U oba slučaja poboljšanje infrastrukture bi dovelo do povećanja direktnih stranih investicija i do zapošljavanja nekoliko desetina hiljada ljudi.\nNova vlada, ko god da je sastavi, od Mirka Cvetkovića nasleđuje i potpuno uništeno zdravstvo koje je po podacima Evropske unije na 34, odnosno poslednjem mestu u Evropi. Da bi pacijenti u Srbiji imali makar neku šansu da prežive u zdravstvo je potrebno hitno investirati između jedne i jedne i po milijarde evra. Ovo je, samo, svota potrebna da se zaustavi dalje urušavanje zdravstvene zaštite, dok je za revitalizaciju ovog sektora potrebno narednih desetak godina ulagati po najmanje toliko. Pitanje je: odakle bi te pare trebale da dođu?\nNaši medicinski radnici beže u inostranstvo, jer za sebe i članove svoje porodice ne vide nikakvu perspektivu u Srbiji. Naši najbolji lekari u zemljama EU ne prijavljuju da su doktorirali, već prilažu svedočanstva srednjih škola ne bi li se zaposlili makar kao tehničari i pomoćno osoblje. I to im je bolje od ostanka u zemlji koja je rešila da se ubije.\nSve u svemu, posle četiri godine lične vladavine Borisa Tadića i pljačke njegove organizovane bande, državna kasa je prazna. Mala šansa za oporavak postoji samo ako se Evropi i svetu pokaže ozbiljna namera da se pravdi privedu oni koji su ovu državu bezočno opljačkali. Pošto je neverovatno da će isti oni koji trebaju da idu u zatvor izdavati i naloge za hapšenje, postojanje ozbiljne namere pokazalo bi se samo ako dođe do korenitih promena u samom državnom aparatu, počevši od republičke vlade, posle čega bi tek mogli da uslede prvi nalozi za privođenje.\nAko isti ljudi i početkom juna formiraju novu vladu, Srbiji više nema spasa.\nDrugovi, koliko su dugovi ?\nJavni dug Srbije na kraju marta bio je oko 14,62 milijardi evra, što znači da je tokom tog meseca povećan za oko 270 miliona evra, objavilo je Ministarstvo finansija.\nNa kraju februara javni dug bio je oko 14,35 milijardi evra, što je bilo oko 44,5 odsto bruto domaćeg proizvoda (BDP).\nUkupne direktne obaveze Srbije na kraju marta iznosile su oko 12,46 milijardi evra, pri čemu je unutrašnji dug bio oko 5,32 milijardi evra, a spoljni dug 7,14 milijardi evra.\nUkupne indirektne obaveze na kraju marta bile su 2,15 milijardi evra, objavljeno je na sajtu ministarstva.


"Moramo razumeti da se radi o vanrednoj situaciji. Nosimo se s tim bolje nego mnoge druge zemlje, što govori da smo podigli sposobnosti naše države da organizovano reaguje u vanrednim situacijama", kazao je on u izjavi novinarima posle razgovora sa predsednicima opština Nova Varoš i Prijepolje.\nMehanizacija je kriva za sve: "Ogroman je sneg i biće sigurno ljudi koji su nezadovoljni. Ali niko nije svemoguć. Imamo mehanizaciju koju imamo i ne može ni ona raditi u ovim okolnostima kao u idealnim. Padaju temperature na minus 20, minus 32 je juče bila najniže izmerena temperatura. Koja to mehanizacija radi u tim okolnostima", upitao je predsednik.\nFormatiranje lobotomijom: On je ukazao da se mora misliti i o rudarima u Kolubari. "Oni kopaju u ovom trenutku u izuzetno teškim okolnostima. Staju transportne trake, oni ih popravljaju bez rukavica. Ništa ne funkcioniše na minus 32. Nismo formatirani kao zemlja na minus 32. To su vanredne okolnosti", ukazao je Tadić.\n"Kada je vojska došla do njega, on je odbio da ode iz svoje kuće iz tog mesta, zato što je izabrao takav način života. Ali, država se angažuje da dođe i do tog jednog čoveka. To nije jeftino, rizikuju se životi spasilaca. Reagujemo kao država i borimo se za svakog čoveka", poručio je on.\nIz šupljeg u prazno: "Razgovaramo sa predsednicima opština i pokušavamo da ono što imamo od mehanizacija premeštamo na mesta gde je potrebna intervencija", dodao je on.\nVrhunski podvig – nabavka tri sanke: "Izgleda da se na čitavom evropskom kontinentu svi suočavaju sa nedostatkom motornih sanki za duboki sneg. Danas već imamo tri sanke koje će biti u funkciji i užički okrug će dobiti jedne. Bitno je da čim se završi posao i dođe do onih koji su još zavejani, donese im se pomoć, i ako je potrebno da se prevezu do lekara, da te sanke budu premeštene na neku drugu lokaciju", ukazao je Tadić.\n"Ovde ljudi uprkos nevolja sa kojima se suočavaju, nezaposlenost, nemogućnost da dođu do rešenja problema sa strujom, kažu da će biti bolje. Moramo da radimo kao da će biti bolje, jer inače se nikada nećemo izvući iz nevolje", podvukao je on.\n"Neki su poslušali, neki nisu. Najgore je ako taj apel bude uslišen kada se struja isključi. Bolje je uštedeti električnu energiju da ne bi došlo do isključenja struje.\nObičan čovek u neuobičajenim okolnostima:„Dobio sam obaveštenje od EPS da su ljudi počeli sa štednjom struje", rekao je on ukazujući da ovo nisu uobičajene okolnosti, da mrzne Đerdap, akumulaciona jezera, da imamo problema sa izvlačenjem uglja.\n"Srbija je danas veoma blizu tome da organizovanom kriminalu zada udarac od kojeg ne može da se oporavi narednih nekoliko decenija", podvukao je on.\nPoštenjačina da se smrzneš: "Pre tri i po godine kada smo identifikovali ključne probleme, jedan od najvećih je bila kriminalizacija društva. Devedesetih godina je naše društvo, kao i sva društva u regionu bilo kriminalizovano. Kriminal je ušao u sve pore društva. Ušao je u privredu, poljoprivedu, medije, bio u energetici, zdravstvu i čak u obrazovanju i politici. Mi smo onda krenuli u rat protiv organizovanog kriminala", objasnio je on.\n"Radili smo zaplenu narkotika zajedno sa međunarodnim bezbednosnim institucijama već godinama. Mislim da smo postigli izuzetne rezultate. Dobili smo velike međunarodne verifikacije za uspehe u tom polju", ocenio je on.\n"Vrlo smo blizu da tu stvar dovršimo za naše građane, za našu decu, a to je da se izborimo sa organizovanim kriminalom", zaključio je on.\n"Problem je u tome što MMF traži da Srbija smanji garancije kao država na određene projekte, a mi ovog trenutka ne znamo tačno koji će projekti biti izvedeni", objasnio je on.\nSrbija, nepredvidiva zemlja: Prema njegovim rečima, potrebno je vreme da se utvrde prioriteti: "Živimo u potpuno vanrednim okolnostima. Niko ne može da predvidi šta će ovog trenutka biti potrebno posebno finansirati", ukazao je Tadić.\n"Kada bi se mi dogovarali osam meseci o nečemu takvom, verovatno bismo doživeli strahovito veliku kritiku u našoj domaćoj javnosti. Moramo da sačekamo da evropski državnici odluče šta će biti sa evrom, jer je to tržište na koje idu naši proizvodi, od kojih zavise naša radna mesta", podvukao je on.\n"Da biste ulagali, morate da plasirate proizvode, a mi zavisimo od velikih tržišta. Razbijena je bivša Jugoslavija. Tržište od 20 miliona je razbijeno na mala tržišta. Da bi firme radile moramo da imamo sigurna druga tržišta. Danas nije sigurno ni jedno svetsko tržište", zaključio je predsednik Srbije.\n"Pogotovo je važno da se izbegnu isključenja struje onom delu privrede koji zahteva kontinuitet proizvodnje, kako ne bismo imali dodatne ekonomske gubitke. Svako radi svoj posao. Borimo se", rekao je predsednik Tadić prilikom obilaska Potpećkog jezera i hidroelektrane Potpeć nadomak Priboja.\n"Vidim da stoje kritike što nismo napravili nove energetske sisteme. Da biste napravili energetski sistem potrebno je između pet i deset godina i mi danas trpimo što oni nisu na vreme pravljeni", rekao je Tadić.\nizbori narod srbija tadic\n1. Dobrica Nikolic 13/02/2012\n2. Borba za pravdu 13/02/2012\n3. lik 12/02/2012


Plenković: Milanović je zlostavljač i nasilnik koji ne radi ništa :: Region\nRegion / Plenković: Milanović je zlostavljač i nasilnik koji ne radi ništa\nIzvor: Foto : Beta/HINA/Admir BULJUBASIC\n"Milanović je zlostavljač i nasilnik koji ne radi ništa, koji je svojim ponašanjem minirao borbu protiv koronavirusa", rekao je Plenković novinarima.\nReagujući na najnovije kritike hrvatskog predsednika na račun ministara iz njegove Vlade, Plenković je rekao da neće dopustiti "nekontrolisane izlive uvreda na različite adrese" koje upućuje Milanović, iako je, kako je dodao, svestan da mu reagovanje na njih politički šteti.\n"Ne možemo se ponašati kao u razredu u školi kada dođe nekakav nasilnik koji gnjavi svakoga pa se kaže ma pustite ga, nešto s njim nije u redu", rekao je premijer i čelnik vladajuće Hrvatske demokratske zajednice (HDZ).\nPoslednja u nizu predsednikovih kritičkih izjava upućena je ministarki kulture Nini Obuljen Koržinek koja je na HRT rekla da je Milanović kao premijer 2016. godine Plenkovića nazvao "sinom vojne lekarke", čime je, kako je navela, pokrenuo "strašan govor mržnje protiv njega koji se vuče i danas".\nMilanović je potom na Fejsbuku napisao da ona "samoubilački ispunjava prohteve svog sredovečnog gospodara i zlostavljača".\nPlenković je ocenio da je dobro što HDZ ima koaliciju s političkim predstavnicima srpske manjine i podsetio da je njegov prethodnik Ivo Sanader takođe imao potpredsednika Vlade iz Samostalne demokratske srpske stranke.


Ova žena je bez diplome nekoliko godina radila kao doktorka u Vršcu - VICE\nOva žena je bez diplome nekoliko godina radila kao doktorka u Vršcu\nVišnja Đumić je navodno upisala Medicinski fakultet 2005. godine i položila samo ispite iz prve godine.\n03 Maj 2018, 1:22pm\nFotografija: Flickr/korisnik: Allen Allen\nFalsifikovanje diploma je naša svakodnevnica, još samo jedna stvar sa kojom moramo da se pomirimo, poput nedovoljnog broja parking mesta ili lošijeg kvaliteta Koka kole i Nutele u jugoistočnoj Evropi. To se, bez obzira na “pojačane kontrole” očigledno još uvek dešava. Jer uz pomoć jedne takve diplome je jedna “doktorka” nekoliko godina radila na pedijatriji u Vršcu.\nVišnja Đumić, tridesetdvogodišnja studenktinja medicine (jer to je jedina titula koju stvarno poseduje), uspela je da prevesla čitavo rukovodstvo Opšte bolnice u Vršcu.\nKako piše Blic, dr Đumić je bila zaposlena kao doktorka medicine u Službi pedijatrije sa neonatologijom od decembra 2015. do 3. aprila 2018. godine. Prvo je radila kao pripravnik-volonter, a nakon što je prošla pripravnički staž, radila je i kao doktor medicine. Antikorupcijksi tim Ministarstva zdravlja je aprila otkrio prevaru Višnje Đumić.\nKako stoji u prijavi koje je Ministarstvo podnelo Osnovnom javnom tužilaštvu u Vršcu, Đumić je navodno falsifikovala diplomu doktora medicine u martu 2016. godine, nakon čega je potpisala ugovor o volonterskom obavljanju pripravničkog staža i polaganju stručnog ispita u cilju pripreme i osposobljavanja za samostalan rad.\nI ako nas je film o jednom od najvećih prevaranata na svetu Frenku Abignejlu, Catch Me If You Can, nečemu naučio o falsifikovanju dokumenata, to je da nakon krupne akcije morate da se pritajite na neko vreme i da Tom Henks u apsolutno svakom filmu na kraju ispadne car. Međutim, Višnja Đumić je u najmanju ruku bila nestrpljiva (ili ju je birokratija prosto primorala na takav potez, da ipak ne uperujemo prstom ni u koga, čak ni u ljude koji su bez kvalifikacija vodili računa o našem zdravlju), jer je nakon potpisanog ugovora o stručnom osposobljavanju, lažna doktorka nabavila i falsifikovanu potvrdu i uverenje da je položila stručni ispit za doktora medicine pred komisijom Ministarstva zdravlja.\nAli ni ovo novo falsifikovanje verovatno nikome nije bilo sumnjivo, jer je rukovodstvo Opšte Bolnice u Vršcu potpisalo dva ugovora sa kvazi doktorkom. Prvo ugovor o radu na određeno vreme 1. februara 2017. Godine, pa zatim ugovor na neodređeno vreme 14. jula iste godine.\nDa sve bude još bizarnije, u smislu očiglednog dokaza koliko nula kvalifikacija Višnja Đumić ima za poziciju koju je obavljala, Blic piše da je ona upisala Medicinski fakultet 2005. godine i da je položila samo ispite iz prve godine. Dete vam je lečila neka osoba koja je možda prenela Engleski I u drugu godinu i rešila da tu digne ruke, barem od tradicionalnog načina sticanja diplome.\nI da je samo ostala da u miru i tišini radi svoj prekvalifikovani posao, verujem, najbolje što može, Višnja Đumić možda nikada i ne bi bila uhvaćena. Jer (ovde se već stvarno radi o alavosti) nije joj bila dovoljna falsifikovana diploma Medicinskog fakulteta i potvrda položenog stručnog ispita, već je htela da završi i specijalizaciju. Tako je i uhvaćena, jer je Opšta bolnica u Vršcu februara ove godine dostavila Ministarstvu Zahtev za saglasnost za njenju specijalizaciju iz pedijatrije i uz to priložila kompletnu dokumentaciju.\nNakon provere je Antikorupcijski tim Ministarstva zdravlja utvrdio da lažna doktorka nije podnela ni zahtev za dokumentaciju Ministarstva za polaganje stručnog ispita, pa ga samim tim nije ni polagala, što je pokrenulo lavinu dokaza kako zapravo ništa nije položila.\nNakon što je uhvaćena i pošto su joj predočeni dokazi, Đumićeva je pred istražnim organima sve priznala. Rekla je da je falsifikovana dokumenta nabavila od izvesnog Marka iz Novog Sada. Naravno, u zamenu za novac.\nOčekuje se da tužilaštvo goni Višnju Đumić zbog prevare i još uvek nije izvesno kakav će biti epilog ovog slučaja. Petar Disić iz Smedereva je zbog falsifikovanja diplome 2016. godine osuđen na kaznu zatvora od tri meseca uz godinu dana uslovno. I možda nije bitno da li će Višnja Đumić dobiti istu kaznu, veću ili manju, kao ni da li će uopšte biti osuđena.\nJedino što je nama bitno jeste da je držite što dalje od bolnice, aman.


Stevandić: Razgovori u BiH nemaju alternativu - Glas Srpske\nSrna 27.10.2021 14:24\nBANjALUKA - Predsjednik Ujedinjene Srpske Nenad Stevandić izjavio je danas u Banjaluci da razgovori o rješavanju spornih pitanja u BiH nemaju alternativu i da će zato predstavnik ove političke partije prisustvovati razgovorima sa američkim i evropskim zvaničnicima.\n"Apsolutno smo za mirna rješenja. Razgovorni nemaju i ne smiju imati alternativu, a ispred nas je nekoliko teških sedmica, možda i najtežih nakon potpisivanja Dejtonskog mirovnog sporazuma", rekao je novinarima Stevandić, koji smatra da SDA, predvođena Bakirom Izetbegovićem, i Demokratski front Željka Komšića ne žele razgovore, nego sukobe.\nStevandić je ponovio da Srpski klub, čiji je predsjednik, neće prisustvovati sjednici parlamenta BiH na kojoj bi trebao da se obrati Kristijan Šmit, jer ovaj klub poštuje zaključke Narodne skupštine.\n"Savjet bezbjednosti UN će ponovo razgovarati o potvrđivanju Šmita. To govori da je Narodna skupština Republike Srpske bila u pravu. Nažalost, ukoliko se Šmit obrati sutra u parlamentu BiH mogao bi postati dio krize", rekao je Stevandić.\nOn je dodao da je zbog svih dešavanja u BiH neophodno srpsko jedinstvo i potrebno je povući "Inckov zakon".


Guterres pozdravio napore Srbije i Kosova u traženju rješenja | Spor Srbije i Kosova | Al Jazeera Balkans\nGuterres pozdravio napore Srbije i Kosova u traženju rješenja\nGeneralni sekretar Ujedinjenih naroda ocjenjuje da evropska perspektiva nastavlja biti ključna za konsolidiranje mira i stabilnosti na zapadnom Balkanu.\nGuterres je pozdravio napore UNMIK-a u izgradnji povjerenja na KosovuEPA\nGeneralni sekretar Ujedinjenih nacija Antonio Gutereš pozdravio je nastavak angažovanja čelnika Srbije i Kosova u dijalogu pod okriljem Evropske unije za normalizaciju odnosa.\nU poslednjem izveštaju o Kosovu naveo je da je svestan izazova sa kojima se susreću čelnici u Beogradu i Prištini.\nU izveštaju se navodi da su u obuhvaćenom periodu predsednici Srbije i Kosova, Aleksandar Vučić i Hašim Tači, uveli ideju razgraničenja u okviru napora da se postigne sveobuhvatan sporazum o normalizaciji odnosa.\n"I dalje sam ohrabren njihovom odlučnošću i posvećenošću u rešavanju otvorenih pitanja kroz dijalog i pozivam na veću uključenost svih segmenata društva sa obe strane", naveo je generalni sekretar UN-a u izveštaju za period od 16. jula do 15. oktobra.\nTenzije zbog gradnje u zaštićenim zonama\nOcenio je da evropska perspektiva nastavlja da bude ključna za konsolidovanje mira i stabilnosti na zapadnom Balkanu i pozdravio nastavak podrške i angažovanja EU-a, uključujući preko strategije Evropske komisije za zapadni Balkan i posredovanja u dijalogu.\nPozdravio je i napore misije UN-a na Kosovu (UNMIK) u izgradnji poverenja na Kosovu, dodajući da je društveno poverenje ključno za stabilnost na Kosovu.\nIzrazio je zabrinutost zbog tenzija u vezi sa aktivnostima izgradnje u specijalnim zaštićenim zonama i pozvao nadležne da ispune svoju obavezu zaštite verskog nasleđa.\nNaveo je da su Vučić i Tači u obuhvaćenom periodu predstavili ideju teritorijalnog razgraničenja, u okviru napora da se postigne sveobuhvatan dogovor o normalizaciji odnosa, kao i da je predlog naišao na kritike i na Kosovu i u međunarodnoj zajednici, ali i da je izražena podrška da se ispitaju svi mogući načini za traženje rešenja.\nU izveštaju je navedeno da je premijer Kosova Ramuš Haradinaj predložio zakon o transformaciji Kosovskih bezbednosnih snaga u vojsku Kosova, što je podržao Tači, koji je pozvao na bližu saradnju sa međunarodnom zajednicom u vezi sa tim pitanjem, dok su se vlasti Srbije i Srpska lista oštro usprotivile.\nGuterresov izvještaj na sjednici 14. novembra\nGuterešov izveštaj bi trebalo da se razmatra na sednici Saveta bezbednosti UN-a 14. novembra.\nPrethodni izveštaj o radu UNMIK-a je trebalo da bude razmatran u avgustu, ali je tada Savetu bezbednosti UN-a predsedavala Velika Britanija, koja se, kao i većina zapadnih zemalja, zalaže za proređivanje sednica o Kosovu, čemu se protive Srbija i Rusija.\nU septembru je Savetu bezbednosti UN-a predsedavao SAD, koji je, takođe, za promenu formata, dok je u oktobru predsedavajuća bila Bolivija, koja nije priznala nezavisnost Kosova.\nU novembru je predsedavanje Savetu bezbednosti UN-a preuzela Kina.\nPrvi ovomesečni sastanak Saveta bezbednosti bio je posvećen konsultacijama o programu rada.\nVelika Britanija protiv rasprave o Kosovu u UN-u\nSrpski tabu - stolica za Kosovo u UN-u\nVučić: Odlazak UNMIK-a doveo bi Srbiju u tešku situaciju\nKoliko vrijedi život djece dijabetičara iz Krajine?


Oštra Luka - Cijene rastu: Benzin skoro 2,5 maraka\nNa benzinskim pumpama u BiH benzin je, po cijeni, na pragu nove psihološke granice od 2,5 maraka po litru, što uključuje i Sarajevo, gdje na dijelu prodajnih mjesta super 98 košta čak 2,46 KM, dok je dizel desetak feninga jeftiniji.\nNešto bolje prolaze vozači iz Mostara, gdje litar benzina na nekim od prodajnih mjesta košta 2,41 KM, a dizel 2,31 KM, dok je Banjaluka povoljnija pa gorivo košta oko 2,3 KM.\nPrema najsvježijim podacima, koje je juče objavila Spoljnotrgovinska komora BiH, benzini na bh. pumpama u prosjeku koštaju između 2,26 i 2,46 maraka po litru, dok je dizel 2,36 KM.\nIz Grupacije za promet naftom i naftnim derivatima u Privrednoj komori RS za "Nezavisne" je potvrđeno da nemaju saznanja da je u prethodnom periodu bilo korekcija na cjenovnicima na benzinskim pumpama.\n"Zasad nema ni najava da bi u narednom periodu moglo doći do korekcija cijena goriva", rekli su iz te grupacije.\n"Svaki komentar je suvišan. Evo, recimo, na svakih 1.000 potrošenih litara u nekim od evropskih država, iako imaju akcize, firmama se vrati 70 evra nazad", ističe za "Nezavisne" Nikola Grbić, predsjednik Udruženja prevoznika za međunarodni i unutrašnji transport RS. Prema njegovim riječima, odgovor na pitanje zašto su kod nas cijene ovakve kao što jesu je - jednostavan.\n"Mora se budžet napuniti na neki način, a jedan su i akcize. Njima odgovara da je gorivo što skuplje, jer tako više novca ide u budžet. A o poređenju standarda u BiH i Austriji suvišno je i govoriti", naveo je Grbić.\nJovan Vasilić, predsjednik Udruženja potrošača "Zvono" Bijeljina, i sam kaže da se uvjerio da je u Austriji jeftinije gorivo nego kod nas.\n"Besmislene su tvrdnje onih koji kažu da je kod nas gorivo najjeftinije, jer treba imati na umu i naše plate, koje su dosta niže nego, recimo, u Austriji", naglasio je Vasilić za "Nezavisne".\nNalazite se ovdje: NaslovnicaVijestiRegionalne VijestiCijene rastu: Benzin skoro 2,5 maraka


Boravišna taksa skuplja za 50 feninga | Banja Luka 24 sata\nHome Banjaluka Boravišna taksa skuplja za 50 feninga\n“Prihod po ovom osnovu prošle godine je iznosio oko 250.000 KM, a ove godine zbog povećanja broja turista i veće boravišne takse očekujemo povećanje prihoda za 70.000 KM” – rekao je Stanić.\n“Cilj je da u narednom periodu što veći broj onih koji izdaju “stan na dan” uđu u legalne tokove. Paušalna naknada za prijavljivanje stanova je 30 KM na godišnjem nivou, dok je kazna za neprijavljene 2.000 KM, pa je svima isplativije da svoje poslovanje stave u okvire zakona” – rekao je Stanić.\n“TOBL će raditi na povećanju promotivnih aktivisti u regiji i inostranstvu, ali i promociji grada u saradnji sa “Rajanerom”. Ove godine smo se već predstavili na najvećim sajmovima u regiji kao što su “Alpe-Adrija” sajam turizma u Ljubljani i 41. međunarodnom sajmu turizma u Beogradu” – naveli su u TOBL-u.\n“Cilj nam je da ovakvim akcijama navedemo vlasnike koji kratkotrajno iznajmljuju stanove da im je povoljnije prijaviti svoju djelatnost, nego da budu kažnjeni” – rekao je načelnik Odjeljenja Neven Stanić.


Popović: Nije izvesno da će školarine poskupeti – SveVesti.net\nPopović: Nije izvesno da će školarine poskupeti\nPopovićeva je za “Blic” rekla da školarine predstavljaju teret i za studente i za njihove roditelje, ali je naglasila da je neophodno da se studenti više bore za budžetski status.\n“Ove godine najveće interesovanje je za profesije iz medicinskih i tehničkih nauka, kao i svih programa IT, a najviše kandidata po raspoloživom mestu je na Stomatološkom fakultetu”, kazala je ona.\nPopovićeva je ocenila i da će se nastaviti pad UB na Šangajskoj listi, dodajući da ima nekoliko faktora koji na to utiču.\n“Jedan aspekt je učinak samog UB i njegovih istraživača, dok je drugi vezan za napore koji se čine na drugim univerzitetima. Pojedine zemlje su uložile velika sredstva za napredak svojih univerziteta na rangiranjima. Nadajmo se da će novi Zakon o Fondu za nauku i novi Zakon o nauci i istraživanju podsticajno delovati na celu naučnu zajednicu u Srbiji”, kazala je Ivanka Popović.\nNa pitanje lista da li bi prihvatila da bude medijator u pregovorima između vlasti i opozicije oko uspostavljenja dijaloga ili da to bude predsednik SANU, Popovićeva je rekla da joj “to nije poznato”, ali “da podržava sve akcije koje bi kroz sučeljavanje mišljenja dovele do javnog diskursa zasnovanog na razmeni argumenata i do vođenja rasprava na uljudan način”.\nNa dalje insistiranje lista da kaže da li bi odgovorila pozitivno na takav eventualni poziv, ona je rekla da “ne može da govori o nečemu što joj nije poznato”.\n“Mogu da kažem da ton javnog diskursa na državnom nivou snažno utiče na kvalitet javnog govora u svim sferama, posebno u medijima. Mi smo to zaboravili pa mlade generacije ne mogu da sagledaju razliku između razmene različitih mišljenja i obične svađe i međusobnog vređanja. Univerzitet i SANU imaju važnu ulogu u javnom životu, ali se ne smeju zloupotrebiti za dnevnopolitičke potrebe”, istakla je Ivanka Popović.\nPrevious Đacima iz Srbije 2 srebrne i 3 bronzane medalje iz fizike\nNext Kosheen na Revolution festivalu u Temišvaru (VIDEO)


Vulin: Biće još hapšenja pedofila u akciji "Armagedon"\nVulin: Biće još hapšenja pedofila u akciji „Armagedon“\nVesti Autor:Beta08. nov. 202119:196 komentara\nMinistar unutrašnjih poslova Aleksandar Vulin najavio je da će u narednih nekoliko nedelja u nastavku akcije "Armagedon" biti još hapšenja i da "ni jedan pedofil u Srbiji neće ostati na slobodi".\n„Svi do jednog koje smo prepoznali kao pedofile biće uhapšeni bez ijednog jedinog izuzetka. U MUP postoji spisak za nas dokumentovanih pedofila i uopšte nemojte da sumnjate da će se ‘Armagedon’ nastaviti“, izjavio je Vulin, gostujući na televiziji B92.\nKako je saopštilo ministarstvo, on je dodao da MUP registruje pedofile kroz rad na društvenim mrežama i kroz kontrolu dark neta.\n„Nije nam bitna ni vera, ni nacija, ni odakle su, ni društveni status, ni pol, nijedan ostati neće makar mi to bilo jedino što sam uradio kao ministar unutrašnjih poslova, a nije“, rekao je ministar Vulin.\nPohvalio je rad pripadnika Ministarstva unutrašnjih poslova, a istakao da nije zadovoljan što nije usvojen zakon o policiji i da „to smatra svojim ličnim porazom“.\n„Mi smo za ovih godinu dana razbili 21 organizovanu kriminalnu grupu, od toga jednu Veljka Belivuka i Marka Miljkovića. Zaplenjena je za sad rekordna količina droge, smatram da treba zapleniti više kokaina, ali biće i toga. Što se tiče borbe protiv privrednog kriminala nikad nismo imali bolje rezultate. Vidite da nema zaštićenih, uhapšen je i član predsedništva SNS“, naglasio je ministar policije.


Objavljeno: 19:35, 22. фебруара 2013.\n„Vlasnik odlučuje. Mi smo tu da budemo kooperaetivni“, rekao je Marković, odgovarajući na pitanje da li očekuje smjene u Upravnom odboru te kompanije.\nOn je naglasio da je UO EPS-a na današnjoj sjednici podržao preporuku Vlade Srbije o otpisu kamata za struju jer, kako je istakao, „smatramo da ćemo izgubiti oko osam milijardi dinara na kamatu koja se oprosti privrednim društvima i građanima, ali imamo šansu da naplatimo 37 milijardi dinara“.\n„EPS je veliki sistem, koji ovih dana ima izvanrednu proizvodnju u hidrosektoru u termosektoru. EPS trenutno izvozi struju, a firma koja proizvodi nikada neće doći u krizu,“ ocijenio je Marković.\nUpitan da li će se na sljedećoj sjednici UO EPS-a, koja se očekuje za sedam dana, naći odobrenja za zaduženje kompanije, Marković je naglasio da je „dogovor u Vladi Srbije da se sa resornim i Ministarstvom za finansije sjedne i napravi analiza unutrašnjih mogućnosti EPS-a i naplate naših potraživanja.\n„Dogovori su u Vladi, pa ćemo u narednom periodu sigurno i te stvari razriješiti. Mi ćemo imati sjednicu Upravnog odbora u narednih nedjelju dana o ovim tekućim pitanjima. Tako da prosto, nema nikakvih problema što se tiče Upravnog odbora,“ istakao je Marković.


Aleksandar Stojanović - Blic Online\nOtkako je pre tri meseca počelo testiranje na koronu na lični zahtev, o tome se dosta pisalo. Što o vrstama testova, zdravstvenim ustanovama u kojima se testiranje obavlja, zatim o ceni i sličnim detaljima. Ono što je delimično ostalo nerazjašnjeno jeste jedna od možda i najvažnijih stavki, makar za one koji se testiraju zbog putovanja, a to je "rok važenja" rezultata testa.\nDirektor DZ Palilula "Dr Milutin Ivković" Aleksandar Stojanović rekao je u jutarnjem programu RTS-a da kovid ambulante u toj beogradskoj opštini od petka rade 24 sata dnevno, a da se tokom protekle nedelje testiralo više od 200 ljudi.\n18 SATI SE KRIO U SOLITERU Sud presudio: Pucač iz bloka 45 je NEURAČUNLJIV i ide na lečenje\nTreći osnovni sud u Beogradu izrekao je danas Aleksandru Stojanoviću zvanom Pile (46) sa Novog Beograda meru bezbednosti obaveznog psihijatrijskog lečenja i čuvanja u zdravstvenoj ustanovi, jer nije uračunljiv, odnosno da nije sposoban za suđenje.\nDr Stojanović odgovara direktorima domova zdravlja "NAPADAJU ME JER IM NE GLEDAM KROZ PRSTE"\nNapadaju me jer su očekivali da im progledam kroz prste, ali ja to neću da radim, decidiran je dr Aleksandar Stojanović koji je predvodio kontrolu rada beogradskih domova zdravlja.\nNAPADAČ IZ BLOKA 45 SE BRANI "Borio sam se za goli život"\nAleksandar Stojanović zvani Pile (44), osumnjičen za prošlonedeljnu pucnjavu u Bloku 45 u Novom Beogradu, izjavio je kod tužioca da nije pucao nasumice u ulici Jurija Gagarina u Novom Beogradu, već da se branio od napadača.\nKRIMINALAC U POKUŠAJU Ko je čovek koji se 18 sati krio u soliteru na Novom Beogradu?\nAleksandar Stojanović zvani Pile (45), čovek koji je prošle nedelje 18 sati držao stanare bloka 45 budne, prema rečima njegovih prijatelja, godinama pokušava da pliva u kriminalnim vodama, a tokom devedestih je bezuspešno pokušavao da se nametne kao "žestoki momak".\nGAZILI POLICAJCE, KRILI ORUŽJE, PROBIJALI RAMPE Ovo su najdramatičnije policijske potere u Srbiji\nPotera specijalaca, inspektora, čak i policajaca u civilu bila je potrebna da se iz "jazbine" u stanu na 12. spratu zgrade u novobeogradskom bloku 45, istera Aleksandar Stojanović (44) Pile, zbog koga su policajci 18 sati bili na položaju.\nU saobraćajnoj nesreći poginula devojka\nZAJEČAR - Jedna devojka je poginula, a još jedna osoba povređena u saobraćajnoj nesreći na putu Sokobanja - Aleksinac, saopštila je danas Policijska uprava u Zaječaru.


TOMU OTERALI NA PRINUDNI ODMOR: Nema gde da prima Ruse i Kineze - Beo News | Vesti iz Srbije, Australije i ExYu\nTOMU OTERALI NA PRINUDNI ODMOR: Nema gde da prima Ruse i Kineze\nNekadašnji šef države ne može da počne da radi u Savetu za koordinaciju sa Rusijom i Kinom jer mu još kreče i sređuju kancelarije u centru\nTomislav Nikolić, predsednik Nacionalnog saveta za koordinaciju sa Ruskom Federacijom i Kinom, iako se nedavno vratio s letovanja u Grčkoj i bilo je očekivano da će odmah početi da radi, morao je na „prinudni odmor“, saznaje Kurir.\nNikolić, naime, još čeka na prostor za rad jer su kancelarije u zgradi Uprave za dijasporu u centru Beograda još u fazi rekonstrukcije. Kako je Kurir prvi pisao, Nikolićevom savetu su pripale prostorije u Ulici Vase Čarapića 20.\nI dok se na rekonstrukciji užurbano radilo početkom juna, kada su Nikolićevi timovi obilazili zgradu, merkali, premeravali i krenuli u krečenje i sređivanje, radovi, kako saznajemo, još nisu privedeni kraju.\n- Nikolić je planirao da odmah po imenovanju za predsednika Saveta počne da radi, napravljen je i tim saradnika, ali na posao do danas nije mogao da ode jer prostorije nisu spremne - kaže naš izvor blizak bivšem predsedniku.\nPokušali smo i od Nikolića da dobijemo komentar, ali on nije odgovarao na naše pozive.\nIzašao iz ilegale\nInače, iako su i dalje „beskućnici“, Nikolićev tim je uveliko formiran. Osnovana je i Kancelarija za saradnju s Rusijom i Kinom, čiji je direktor Nedeljko Tenjović, bivši generalni sekretar predsednika Srbije. I dok će Nikolić, kako je ranije rekao za Kurir, volontirati, mesečna plata Tenjovića, kako je navedeno u njegovoj imovinskoj karti objavljenoj na sajtu Agencije za borbu protiv korupcije, iznosi 139.000 dinara. Platu primaju i ostali zaposleni u ovoj kancelariji.\nOtkako mu je prestao mandat predsednika i izabran je za čelnika Saveta, Nikolić skoro da je otišao u ilegalu. Jedan od retkih događaja na kojem se pojavio bio je obilazak radova na Koridoru 11 sa predsednikom Vučićem.


Veliki napredak: Naučnici USPEŠNO eliminisali HIV iz DNK miša - Bizlife.rs\nUzrok side, virus HIV-1 izolovan je uspešno iz genoma živih miševa, što je korak od velikog značaja za lečenje side kod čoveka, piše National Geographic Srbija.\nNova metoda je primenjivana samo na pacovima i miševima kod kojih su naučnici prethodno razvili proizvodnju ljudskih T-ćelija, podložnim HIV infekciji. Na kraju primenjenog tretmana (prvo LASER ART,a potom CRISPR-Cas9) rezultat je bio eliminisan HIV iz oko 1/3 miševa.\nU prvom eksperimentu izlečeno je 2 od 7 miševa, u drugo 3 od 6, a u trećem 6 od 10. Naučnici nisu još uvek utvrdili zbog čega se jedan broj izlečio, a drugi ne. Novoj metodi lečenja tek slede testiranja, kako bi se utvrdilo da li je bezbedna za upotrebu na ljudima, ali je svakako omogućila nova otkrića i bolje razumevanje supresije i eliminacije virusa HIV-1.\nhiv napredak u lečenju


„Gasprom“ traži novac za finansiranje „Turskog toka“ - 01.06.2017, Sputnik Srbija\n„Gasprom“ je počeo pregovore sa bankama o finansiranju izgradnje „Turskog toka“, saopštio je novinarima zamenik predsednika uprave kompanije Andrej Kruglov. 01.06.2017, Sputnik Srbija\n„Gasprom“ je počeo pregovore sa bankama o finansiranju izgradnje „Turskog toka“, saopštio je novinarima zamenik predsednika uprave kompanije Andrej Kruglov.\nNa pitanje od kojih banaka će biti tražen novac za „Turski tok“, od domaćih ili stranih, Kruglov je odgovorio: „Od svih“.\nOn je dodao da „Gasprom“ ne planira ozbiljno da menja investicioni program za ovu godinu.\n„Mislim da će više-manje ostati u istim okvirima“, rekao je Kruglov novinarima na Peterburškom međunarodnom ekonomskom forumu.\nInvesticioni program „Gasproma“ za 2017. godinu iznosi oko 15 milijardi evra.


Borenović kritikovao vlast u Srpskoj i njene mjere (VIDEO) - Istinito.com - Ne budi ovca!\nPočetna > BIH > Politika > Borenović kritikovao vlast u Srpskoj i njene mjere (VIDEO)\n21. Aprila 2020. Istinito654Leave a Comment on Borenović kritikovao vlast u Srpskoj i njene mjere (VIDEO)\nGrađani Republike Srpske istinski su heroji jer su u proteklih mjesec dana morali sami svojom disciplinom, odgovornošću i hrabrošću da nadomijeste godine neodgovornog ponašanja vlasti SNSD, rekao je predsjednik PDP, Branislav Borenović.\n– Ta vlast je svojim javašlukom i bezidejnošću uništila sve mehanizme potrebne za uspješno suočavanje sa snažnim izazovima poput aktuelne epidemije korona-virusa. Vlast, koju je u svojim rukama apsolutno uzurpirao Milorad Dodik, u proteklom periodu devastirala je Robne rezerve Republike Srpske, privredu Srpske je svela na ekonomsku snagu kantona u Federaciji, a zdravstveni sistem je osiromašila do te mjere da u njemu nedostaju osnovna medicinska sredstva i pomagala, što je najjasnije rekao predsjednik Srbije Aleksandar Vučić – rekao Borenović.\nKako je saopšteno iz PDP, on dodaje da je u takvoj situaciji „slomljeno dostojanstvo Republike koja je po prvi put u svojoj istoriji bila ponižena dok moli bratsku nam Srbiju za brašno i osnovne namirnice, stalke za infuziju i stetoskope i druga osnovna sredstva za rad u zdravstvu“.\n– Poniženi od vlasti, građani Srpske gledali su kako su sve ove godine izgubljeni mnogi kvalitetni zdravstveni radnici i kako je Republika dovedena u poziciju da moli Rusiju za stručnjake i sredstva kojim se dezinfikuju bolničke prostorije. Poput zadnjih prosjaka, vlast je čekala da im MMF opet pozajmi novac kako bi poslije samo mjesec dana ekonomske neaktivnosti mogli da izdrže plaćanje budžetskih rashoda – kaže Borenović.\nDodaje da je razlog tome „činjenica da jedan čovjek, Milorad Dodik, koji je bio i ostao neuspješan u svakom poslu kojim se bavio i koji je ostao sporedni politički egzibicionista u regionalnim razmjerama sa ulogom dežurnog pajaca u taktičkim igrama većih igrača“.\n– On je umislio da može da bude i političar i ekonomista i ljekar, i epidemiolog, i inspektor i novinar istovremeno. Zbog toga su građani morali da ostanu zatvoreni u kućama i kad je bilo i kad nije bilo potrebe, zbog toga je Vlada jedan dan donosila uredbu o sprečavanju panike, a drugi dan istu ukidala, zbog toga je narod doveden u poziciju da se kao nacionalna pobjeda predstavlja čekanje Milorada Dodika na avion sa humanitarnom opremom – izričit je predsjednik PDP.\nOn tvrdi da nikad u istoriji Srba na ovim prostorima naš nacionalni ponos nije bio uniženiji.\n– Danas njegova vlast ne zna da li se zalaže za tržišnu ili plansku privredu, da li je za ulazak u Evropsku uniju ili za azijske integracije, da li im trebaju naši ljudi iz inostranstva ili ne. U takvoj situaciji je onda logično da Dodik štiti hrvatske nacionalne interese u BiH dok istovremeno Hrvatska skladišti radioaktivni otpad pored Novog Grada, a predstavnici SNSD biraju za ministra inostranih poslova ratnog kadra SDA koja uporno ponižava Republiku Srpsku u svijetu, da on jedan dan prosi pozajmicu od MMF, a drugi dan galami da mu ništa ne treba od Zapada – nastavlja Borenović.\nBorenović dodaje da ljudi treba da znaju “da je aktuelna vlast jedino sposobna da u trenucima ekonomske krize povećava poreze i akcize, da se zadužuje, da prijeti svima koji misle drugačije i kupuje političku podršku na pokradenim izborima”.\n– Mi iz PDP ćemo ostati politička brana razuma, dostojanstva i nacionalne odgovornosti, jer to u ovom trenutku Republici Srpskoj treba više nego ikad. Okupićemo sve naše ljude, gdje god da žive, jer Republika Srpska mora da bude mnogo više od fizičkog i mentalnog karantina, potpune izolacije od normalnog svijeta, koju SNSD i Milorad Dodik očigledno jedino i mogu da ponude – zaključio je Borenović.\nTagged branislav borenović građani istinito korona pdp vlast\nIzetbegović: Bevanda treba uskladiti odluku\nVirus korona usmrtio 171.796 ljudi, zaraženo 2.503.383


Mihailo Čađenović se obratio javnosti: Tužilac Saša Čađenović je špijun ANB-a, a za podmetanja će Bogu platiti! - Borba\nPošto mi je sudija Višeg suda, Suzana Mugoša oduzela riječ i nije mi dozvolila da na podmetanja Saše Čađenovića odgovorim u ovom procesu, prinuđen sam to da uradim putem javne riječi, zato što mi je u direktnom televizijskom prenosu to bilo onemogućeno, saopštio je Mihailo Čađenović, optuženi u aferi “državni udar”.\n“Dakle, SDT mene pokušava da predstavi kao neku sumnjivu osobu koja komunicira sa većim brojem lica čiji su telefoni registrovani na MUP i ANB i nudi mi da me oslobode ove teške optužbe tako što ću reći da sam ja nešto dojavljivao i slao policiji i ANB-u. Ne sumnjajući da SDT ima zapovjednički odnos prema Sudskom vijeću, što se potvrdilo činjenicom da mi je predsjednica vijeća onemogućila da govorim, neće se moći sakriti od javnosti da je Saša Čađenović, dokazani špijun ANB-a i KOS-a. On je materijalno profitirao na račun toga što je mene, na prevaran način uhapsio, zloupotrebljavajući rođačke veze, i dobio stan od 100 kvadrata. Istovremeno je dobio i neizlečivu bolest, što me uopšte ne iznenađuje, jer svako mora da plati za svoj grijeh, pa je dobro da plati krivi a ne pravi, recimo neko od njegovih najbližih, kazao je Mihailo Čađenović.\nŠto se tiče Milivoja Katnića, čitava Crna Gora zna sve o njemu ali bi dobro bilo da stane sa podmetanjima, insinuacijama i zlim namjerama prema drugim ljudima, jer Bog sve vidi i naplati.\n“Zla podmetanja, koja su prvo saopštena od strane novinarke Vijesti, kojoj je drugo radno mjesto u Katnićevoj kancelariji, kako neko od optuženih može navodno da dobije bolju poziciju u izricanju presude ako bi se utvrdilo da je nešto prijavio državnim organima, su sramotna i niska priča. Takva priča je posebno bolna za mene, kome su nevinom, osam mjeseci života potrošili u spuškom zatvoru i nisu mogli da me slome ucjenama, pokušajem ubistva u namještenoj saobraćajnoj nezgodni, psihičkim i fizičkim mučenjima, da lažem, izmišljam i optužim one koji su mi najbliži. Sram ih bilo i za sve Bogu platili!, poručio je Mihailo Čađenović.\nTags:"državni udar"DFMihailo ČađenovićSaša Čađenović


1996/05/17 00:04 PREVISE OTVOREN PREMIJER\nFRI, 17 MAY 1996 00:04:55 GMT\nRazresen Rajko Kasagic, predsednik Vlade RS\nPREVISE OTVOREN PREMIJER\nRacunica Radovana Karadzica je da ce samoizolacijom RS, kao odgovorom na izolaciju u koju je svet stavio njega samog, proizvesti jos jedan talas vec posustale srpske ksenofobije, zbiti nacionalne redove i pod jos snazniju kontrolu staviti celokupni "entitet"\nAIM, Banjaluka, 17.5.1996.\nRajko Kasagic, predsednik vlade Republike Srpske (RS), razresen je duznosti 15. maja. Odluku o smenjivanju Kasagica doneo je predsednik RS Radovan Karadzic obrazlozivsi kako je sve to ucinjeno "u cilju zastite ustavnog poretka, ostvarenja usvojene politike i sprecavanja daljeg produbljivanja krize u funkcionisanju vlade".\nObznanjivanjem svoje predsednicke volje zaboravljeni Radovan Karadzic je pokazao da jos uvek postoji i da su u osnovi njegovog funkcionisanja dramatika i prkos. Jer, poslednjom odlukom Karadzic je isprovocirao negativne reakcije medjunarodnih politickih faktora. Portparol Ujedinjenih Nacija (UN) u Sarajevu Aleksandar Ivanko izjavio je da su UN "krajnje uznemirene smenjivanjem gospodina Kasagica sa mesta premijera", visoki predstavnik medjunarodne zajednice za civilne poslove u Bosni i Hercegovini (BiH), Karl Bilt je Karadzicevu meru nazvao "nistavnom i nevazecom", a nemacki ministar inostranih poslova Klaus Kinkel je podrzao takav Biltov stav, dodajuci da Karadzica treba "izolovati" i izvesti pred Medjunarodni sud za ratne zlocine. "Smenjivanje premijera bosanskih Srba jos jednom dokazuje da se dejtonski mirovni sporazum ne moze ostvariti sa Karadzicem", rekao je Kinkel, dan pre nego sto ce krenuti u Beograd.\n"Razreseni premijer" nije mogao ni pomisliti da ce jednog dana iza njega stati diplomati najviseg ranga iz skoro svih centara politicke moci. I to u sukobu sa Karadzicem koji ga je, kao svog coveka, pre pola godine predlozio za mandatara za sastav vlade.\nOdluku o smenjivanju premijera Radovan Karadzic je doneo na dan kada je trebalo da se odrzi sednica Vlade RS na Palama. Na toj sednici premijer je nameravao da pokrene pitanje rekonstrukcije svog kabineta. Govoreci o toj temi nakon "razresenja", mr Rajko Kasagic je izjavio kako je trazio smenu nekih ministara i potpredsednika i tako stvorio kabinet od ljudi "sa kojima svijet moze saradjivati", na sta su oni koji poznaju prilike u RS rekli kako pre svih cilja na potpredsednika Vlade Velibora Ostojica i ministra inostranih poslova Aleksu Buhu, kao sefa resora koji bi po prirodi stvari trebao najvise da bude isturen prema svetu.\nAli, kako stvari nisu prirodne, Karadzic je svojim dekretom izmedju ostalog zastitio ministra inostranih dela kojeg svet ne zeli da vidi, a iskljucio premijera, jedinog predstavnika paljanske administracije na kojeg racunaju predstavnici medjunarodnog politickog faktora. Racunica Radovana Karadzica je da ce samoizolacijom RS, kao odgovorom na izolaciju u koju je svet stavio njega samog, proizvesti jos jedan talas vec posustale srpske ksenofobije, zbiti nacionalne redove i pod jos snazniju kontrolu staviti celokupni "entitet", sto je zahvalna pozicija i za predstojecu politicku kampanju i za jos jednu ratu bezanja od gonica Medjunarodnog suda za ratne zlocine. Pri tome, lider RS previdja da zrtvovanjem coveka iz Banjaluke gubi vezu centrale Srpske demokratske stranke (SDS) i cele banjalucke regije, sto moze da dovede do potpunog rascepa srpskog entiteta.\nNeocekivano, i to ne samo za Radovana Karadzica, premijer Rajko Kasagic se usprotivio samoizolacionistickim namerama svog predsednika. On, koji je vazio za produzenu ruku paljanskog rezima u Banjaluci, gde je bio predsednik Izvrsnog odbora, emancipovao se u svojoj pedesetcetvrtoj godini zivota, postao licnost. (Rodjen je 15. oktobra 1942. u Razboju, Opstina Srbac.) Za razliku od ostalih predstavnika paljanske administracije i nekih svojih ministara, shvatio je realnost, pa i to da je Bilt prakticno predsednik Bosne i Hercegovine, a da je Ifor jedina vojna sila u BiH. Verodostojna prica kaze da Kasagic to nije znao na samom pocetku, ali je brzo ucio. Dosli su, po toj prici, predstavnici jednog britanskog puka Ifora i zatrazili od Rajka Kasagica da im obezbedi halu za smestaj neke pukovske sluzbe. Jos svezi ministar je rekao da mora da se konsultuje sa vojnim vlastima sa Pala, na sta su Britanci odgovorili: "Ovde smo mi vojne vlasti". Kasagic na to ni rec nije odgovorio. Posle demonstracije zabezeknutosti, premijer bosanskih Srba sve vise demonstrira trezvenost i samostalnost sto ocigledno iritira uho Radovana Karadzica.\nPremijer se, nasuprot svom predsedniku, izjasnio za ostajanje Srba u Sarajevu, za Banjaluku kao glavni grad RS, za saradnju sa Hrvatima i Muslimanima i, iznad svega za saradnju sa svetom. "Mislim da RS, sa nesto vise od milion ljudi, ne moze ici u klinc sa svetom, nego treba sa njim saradjivati, jer nijedna zemlja ne moze opstati ukoliko se bude izolovala", reci su koje je cesto ponavljao. Njegove reci koje su drugi ponavljali jesu one o tome kako je "za svaki narod sramota da u svojim redovima krije ratne zlocince" i da "svet nastoji da ukloni jednu garnituru politicara, ocekujuci blazu varijantu koja bi mogla da saradjuje sa Muslimanima".\nNa premijerovu blagoglagoljivost Karadzic je reagovao optuzbom kako "neki srpski politicari" svojim neodgovornim izjavama guraju Srbe u zajednicku drzavu sa Muslimanima i Hrvatima i primedbom kako medjunarodna zajednica "gubi vreme trazeci Srbe umerenijih stavova". I "neodgovorni politicar" i "umereni Srbin" je Rajko Kasagic.\nI pored ovih replika, Karadzicev radikalan potez, smena premijera, ipak je neocekivan. U beogradskoj javnosti, u kojoj bosanske teme jos uvek kotiraju vrlo visoko, malo ko je tipovao na ovakav rasplet jer se racunalo da je lideru bosanskih Srba trebao covek koji ce odrzavati komunikaciju sa svetom i sa Beogradom. Stavu da se latentni sukob nece burno zavrsiti doprineo je i sam Kasagic koji nikada nije krio da u politickom vrhu RS ima nerazumevanja za njegove politicke poteze, ali je to predstavljao kao "normalnu stvar", odricuci da u tim sukobima ima bilo kakve dramatike. Tako je predstavio i inicijativu za njegovo smenjivanje koju su pocetkom aprila, na sednici Parlamenta RS pokrenula dva poslanika vladajuce Srpske demokratske Stranke, a koju je upravo Karadzic osujetio.\nDanas odluku o razresenju pokusava da osujeti sam "razreseni premijer", koji kaze da nece napustiti mesto prvog coveka vlade dok se o tome ne izjasni skupstina. Skupstina RS trebalo bi uskoro da zaseda u Banjaluci, u kojoj je Kasagic dan posle razresenja primio generalnog sekretara NATO Havijera Solanu i vrhovnog komandanta Pakta u Evropi generala Dzordza Dzulvana. Ni Kasagic ni njegovi gosti ne prihvataju "razresenje".\nIpak, mnogo vise od Kasagiceve volje i volje njegovih gostiju, o daljoj sudbini premijera RS presudno ce odluciti snaga podrske koju dobije iz Beograda. Sudeci prema izjavi Ivice Dacica, portparola vladajuce Socijalisticke partije Srbije (SPS), u prvim trenucima otvorenog sukoba na liniji Karadzic - Kasagic, ta podrska je mlaka jer portparol je sukob okarekterisao kao unutrasnju dnevnopoliticku stvar RS. Moguce je da portparol nije upoznat sa stavom ovih dana vrlo zauzetog sefa Slobodana Milosevica. A kada se to sazna, bice jasnije da li je Rajko Kasagic zrtvovan kako bi se blokirala implementacija mirovnog sporazuma o Bosni. Preobraceni premijer RS bio je mozda najglasniji privrzenik dejtonskog sporazuma i zato ova zrtva ne mora da bude samo lokalnog karaktera.


Verovatno su ti svi pokušaji državnih vlasti imali uspeha, ali gledajući kroz poslovanje naše agencije u proteklih par meseci jedna poreska akcija je imala najviše uspeha u preseljenju mladih preduzetnika u manje razvijene sredine. Pored svih agrarnih reformi i subvencija, odluka države da donese nove normative prilikom određivanja visine poreske osnovice za paušalne preduzetnike je to učinila najbolje.\nTakva odluka je nenadano pokrenula akciju preseljenja preduzetnika u IT sektoru iz skupih gradova u manje razvijene seoske opštine (bar na papiru), u kojima je ta osnovica zbog manjih mesečnih regionalnih primanja daleko manja! Šalu na stranu, ovde vidimo ponovo jedan pokušaj da se uvede red prilikom paušalnog oporezivanja u te sfere poslovanja na način koji ne dodiruje stvarno pitanje i ne rešava stvarnu temu ove cele priče.\nNaime, država pokušava raznim načinima da uredi poslovanje preduzetnika paušalaca iz IT sektora, advokata, lekara i svih grana u kojima nema potpunu kontrolu usluga i prometa koji je stvarno nastao. Ali umesto da uvede te preduzetnike iz sive neoporezovane zone u redovne tokove, uz podsticaje i zajedničko ulaganje, ona to čini uz veće namete i menjanje poreske politike što je za državu jednostavnije, ali na duge staze proizvodi razne nuspojave koje mogu loše uticati na same te delatnosti.\nKod IT sektora postoji i težnja države da obuči sve zainteresovane tom poslu kroz besplatne dokvalifikacije, ali smo mi mišljenja da nije dobar način da ceo taj sektor pređe iz privatnog u državni već smatramo da bi većeg efekta na duge staze imala promocija i podsticaj tog sektora kao regiolne i svetske "IT meke" za programere, jer u suprotnom postoji opasnost od odliva tog posla i stručnjaka u zemlje gde će se taj proizvod dobiti po jeftinijoj konkurentnijoj ceni.\nDanilo Šekerović, NS Consulting\nZavršen drugi krug konkursa za program prekvalifikacija u IT\nIzdvajanja za obrazovanje treba posmatrati kao investiciju, a ne potrošnju, Branko Kovačević, profesor Elektrotehničkog fakulteta